Istina je da ovo nije prvi put da jedan direktor sebi smanji platu zarad povećanja radnicima, kao i da ta pojava nije zaobišla ni Srbiju. Ipak treba imati u vidu da pored plata, direktori često imaju prihode od akcija ili prilikom raspodele dobiti, pa se ne može baš reći da će osiromašiti ako sebi smanje platu, jer imaju i druge vidove prihoda.\nSagovornici "Blic Biznisa" objašnjavaju da se savesni direktori često iz solidarnosti sa preduzećem odlučuju na takav korak, neretko da bi omogućili opstanak i razvoj firme, ali i pokazali da cene svoje zaposlene.\nTreba zapravo imati u vidu da kada je direktor ujedno i vlasnik preduzeća, što je čest slučaj u Srbiji, njemu je stalo do toga da firma posluje i da se razvija. Samim tim direktor - vlasnik se trudi da ima sredstava da isplati zaposlene i potencijalno zaposli nove, te će se stoga odreći i dela zarade koju bi sebi mogao da isplati. Naravno, u to treba uključiti i deo koji plaća za doprinose i poreze, pa često u novoosnovanim firmama, vlasnici teže da imaju što manje izdatke po tom osnovu.\nJedan od primera direktora i vlasnika koji se mnogo odricao kako bi razvijao svoj posao je izvršni direktor kompanije "MikroElektronika" Nebojša Matić. On za "Blic Biznis" kaže da se naročito na početku čovek odriče svega kako bi razvio firmu, ali da mu je i sada, kada je biznis već razvijen "njegova plata tek na desetom mestu u firmi".\n"Ne treba biti licemeran, koliko god direktor sebi može da smanji platu, toliko može da uzme dobit. Mada, ne vidim ni razlog da čovek sebi da platu veću nego što mu treba. Istina je da je neko ko pokreće posao spreman na velika odricanja. Ja sam četiri godine radio za platu od 30 maraka mesečno, odrekao sam se života da bih napravio firmu", priča Matić. Kako dodaje, on mnogo godina "nije video ni zimovanje ni letovanje", a ističe da je radio i po 20 sati dnevno.\nPredsednik kompanije "Galeb Grup" Radoslav Veselinović ocenjuje da se vlasnici firmi, koji su i direktori "moraju odlučiti i na smanjenje svoje zarade ako hoće da opstanu na tržištu rada i da zadrže kvalitetnu radnu snagu".\n"To će se kroz profit svakako vratiti za tri do pet godina, ukoliko firma nastavi da radi sa kvalitetnim radnicima koji su zadovoljni. To je i jedan od načina da se mladi zadrže u Srbiji", objašnjava Veselinović.\nI u svetu postoje slučajevi da direktori smanjuju sebi platu, često zbog opstanka firme, ali dešava se i da to čine iz potpuno drugih razloga - nekada i u okviru borbe protiv nejednakosti između zarada muškaraca i žena, što je učinio direktor jedne aviokompanije, ili da bi recimo uložili u obrazovanje.\nDirektori koji su i vlasnici dele sudbinu svojih preduzeća\nDragoljub Rajić iz Mreže za poslovnu podršku tvrdi za "Blic Biznis" da savesni direktori dele sudbinu svojih preduzeća, pa se tako nekada moraju odlučiti i na takav korak da smanje sebi platu kako bi je povećali radnicima.\n"Prema podacima Mreže za poslovnu podršku 54,5 odsto firmi u Srbiji ima problema sa naplatom potraživanja, pa zbog toga kasni i isplata zarada kako zaposlenima, tako i menadžmentu u kome su direktori. Savesni direktori koji su često i vlasnici malih i srednjih preduzeća često iz solidarnosti sa zaposlenima, kada su zarade neredovne, i sebi smanjuju zaradu, jer tako daju dobar primer svojim radnicima da i oni snose posledice loše naplate i finansijskih rezultata firme", objašnjava Rajić.\nS njim je saglasan i predsednik Unije poslodavaca Srbije Nebojša Atanacković, koji dodaje da do takve pojave dolazi u dva slučaja - ili kada firma veoma dobro napreduje, pa ima dobre finansijske rezultate ili suprotno, ako zapada u teškoće.\n"Recimo ako direktor-vlasnik ima trenutno platu od 5.000 evra, a firma u nekim okolnostima napreduje 100 odsto, on bi shodno tome mogao da poveća platu na 10.000 evra. Ukoliko ga ipak zanima dalji napredak firme, on može da odluči da to povećanje koje bi imao ipak rapodeli zaposlenima od čijeg rada upravo zavisi uspeh kompanije. Na taj način on sebi zapravo umanjuje platu", objašnjava Atanacković.\nČesta je pojava, kako kaže, da je veoma velika razlika u platama menadžera i direktora u odnosu na ostale zaposlene. U firmama gde je takva situacija, kada dođe do teškoća direktori se mogu odlučiti da smanje svoje plate kako bi je povećali radnicima da ne napuste preduzeće. "Pojedini zaposleni na 'svojim leđima' nose aktivnosti firme, i kroz povećanje plate pokazuje im se da su cenjeni", kaže Atanacković.\nAko je firma u teškoćama i opstanak joj zavisi od pojedinih zaposlenih, onda je normalno da se oni stimulišu kroz platu, jer u suprotnom i taj direktor ostaje bez ičega, pa je bolje da sebi smanji platu kako bi zadržao zaposlene i omogućio nastavak rada, tvrdi Atanacković.


Šef diplomatije EU Đuzep Borelj kaže da EU u svojim spoljnim poslovima mora nastupati sa više samopuzdanja, strategije i jedinstva.\n- To se odnosi na pristup kako našim najbližim susedima tako i na odnose sa velikim geostrateškim igračima - naveo je Borelj u poruci povodom početka petogodišnjeg mandata.\nOn je prvog dana svog mandata na čelu Službe za spoljne poslove i zajedničke odbrambene i sigurnosne politike Unije, poručio da je njegova želja da se glas EU čuje "jasno i glasno" u svetu i da zemlje čalnice Unije mogu biti vodeća snaga u svetu samo ako stoje ujedinjene.\n- EU je najbolja kombinacija političke slobode, ekonomskog napretka i društvenog zajedništva. Imamo veiku odgovornost da to podelimo sa ostakom sveta - zaključio je Borelj.


“MINI PLANICA” Uskoro ski skakaonica u centru Banjaluke - mojKontakt portal\nNa banjalučkom Trgu Krajine biće postavljena mini skakaonica “Mini Planica” u okviru istoimene trodnevne manifestacije u organizaciji Turističke organizacije Grada Banjaluka.\n“Predviđen je fakultativni obilazak skakaone, s ciljem da se djeca od III do VII razreda Osnovnih škola, upoznaju sa ovim sportom i bogatom turističkom ponudom oba turistička mjesta, čime postičemo stvaranje veće svijesti kod djece školskog uzrasta o Republici Srpskoj, njenim prirodnim ljepotama i turističkim potencijalima. TOBL kao nosilac atraktivnih sadržaja mini skakaonice ima za cilj uzimanja učešća u manifestaciji “Novogodišnji praznici 2019/2020” Banja Luka”, saopšteno je iz TOBL-a.\n“Angažmanom „Mini Planica“ iz Slovenije koji će u centru grada postaviti montažno-demontažnu mini skakaonicu,Banjaluka neće dobiti samo atraktivan sadržaj već i priliku da se na kvalitetan način promoviše u Sloveniji, vrati povjerenje gostiju iz ove zemlje koji su naši najbrojniji gostigledajući iz vizure statistike dolazaka gostiju iz regiona. Samim tim naš grad dobija priliku da se na kvalitetan, kreativan i poseban način prikaže kao nezaobilazno turističko mjesto koje svakako treba posjetiti”, navedeno je u saopštenju TOBL-a.\nPored montaže mobilne skakaone „Mini Planice“, planirano je postavljanje štandova s ciljem promocije sva tri partnera projekta „Mini planica“.\nPrevious Previous post: Vještaci neće da stave svoj potpis uz Karanov\nNext Next post: Novogodišnja čestitka obasjaće neboder u centru grada\n28. 01. 2020., 13:46


Pogledajte kako nakon sanacije izgleda nacionalni spomenik "Konak" (FOTO) - Akta.ba\n22.09.2020. 07:49 / Izvor: Akta.ba\nProjekat "Zaštita i očuvanje historijskog spomenika Konak (zgrada Uprave Grada Gračnica) kroz radove sanacije sjeverne fasade" predstavlja nastavak aktivnosti na zgradi Uprave koja je 2009. godine proglašena nacionalnim spomenikom od strane Komisije za očuvanje nacionalnih spomenika Bosne i Hercegovine.\nPrvobitno se uz finansijsku pomoć Federalnog ministarstva kulture i sporta izvršila zamjena ulaznih vrata, potom zamjena stolarije 20 otvora - prozora na sjevernoj fasadi objekta, a predmetnim projektom koji je u završnoj fazi se sanira sjeverna i ujedno i najoštećenija strana fasade nacionalnog spomenika.\nSvi radovi se izvode na osnovu projektno tehničke dokumentacije "Projekat radova konzervacije, sanacije i restauracije nacionalnog spomenika historijske građevine – Konak" uz prethodnu saglasnost Zavoda za zaštitu spomenika pri Federalnom ministarstvu kulture i sporta.\nUkupna vrijednost ugovorenih radova ovog projekta je 59.695,86 KM.\nSredstva za predmetni projekat su obezbjeđena od strane Kantonalnog ministarstva prostornog uređenja i zaštite okolice, te budžeta Grada Gračanica.


Najskuplje pojačanje Arsenala ne prati fudbal: "Nemam vremena za to"\nDefanzivac Arsenala Ben Vajt otkrio je da ne gleda i da ne prati fudbal. Ben Vajt je ovog leta stigao iz Brajtona za 58,5 miliona evra u najvećem Arsenalovom transferu u 2021. godini. Najskuplji defanzivac u istoriji kluba odigrao je pet utakmica ove sezone u Premijer ligi i na ...\nARSENAL GA TOLIKO PLATIO, A ON OVO DA KAŽE: Izjava najskupljeg pojačanja Tobdžija je ostavila sve u šoku!\nNajskuplji defanzivac u istoriji kluba odigrao je pet utakmica ove sezone u Premijer ligi i na terenu je proveo svaki minut Defanzivac Arsenala Ben Vajt otkrio je da ne gleda i da ne prati fudbal. Ben Vajt je ovog leta stigao iz Brajtona za 58,5 miliona evra u najvećem ...


Utorak, 10 April 2018 12:45\nSrpsko pjevačko društvo ''Sloga'' sinoć je u Hramu Svetog Preobraženja Gospodnjeg u Novom Sarajevu u zajedničkoj organizaciji sa Crkvenom opštinom dolačkom i Srpskim humanitarnim udruženjem ''Dobrotvor'' održalo Treći Vaskršnji koncert.\nKoncerti su prethodnih godina održavanja prevazišli sva očekivanja, a tako je bilo i ove godine, gdje je održan veličanstveni koncert pred velikim brojem posjetilaca.\nOvogodišnji koncert sačinjen je od kompozicija srpskih i ruskih autora crkvene muzike, koje prikazajušarolikost slavljenja vaskrslog Hrista kroz napjeve i himne Pravoslavne crkve.\nUz SPD "Slogu", nastupio je novoosnovani Dječiji hor Centra za mlade "Sveti Petar Sarajevski" iz Istočnog Sarajeva, kao i solisti - sopran Lana Pržulj i tenor Jerej Vidak Vujadinović.\nPoslije Vaskršnjeg koncerta, hor SPD ''Sloga'' će nastupiti na svečanom zatvaranju Prvog studentskog festivala ''Orfej'', koji će specijalno biti najavljen na našem portalu, a biće održan u organizaciji studenata Muzičkih akademija Sarajevo i Istočno Sarajevo.\nSrpsko pjevačko društvo hor "Sloga" ove godine proslavlja jubilej, 130 godina od osnivanja hora, koji je osnovan je davne 1888. godine i od tada postoji i opstaje njegujući tradiciju i kulturu Srba na našim prostorima bez obzira na istorijske prepreke.\nPosljednja izmjena Utorak, 10 April 2018 12:25\nViše iz kategorije: « Aki Rahimovski doživio moždani udar Počinje prvi Studentski festival klasične muzike ''Orfej'' »


Vučićeva direktorka pretnjama i ucenama na članicu NOVE - NOVA stranka\n16.04.2016 Press služba Niš 1\nKandidatkinja NOVE za odbornicu SO Palilula u Nišu Vera Stojković još jedna je žrtva naprednjačkog progona političkih neistomišljenika. Čim se našla na izbornoj listi NOVE, tako je od svoje direktorke Olivere Ognjanović, inače istaknute članice SNS, nezakonito udaljena sa radnog mesta, a potom joj je i zaprećeno otkazom.\nNaime, pojedini radnici niške organizacione jedinice Društva za zaštitu od požara i obezbeđenje objekata i imovine „Full Protect“, među njima i Vera Stojković, sudskim putem tražili su isplatu zarada koje im duguje ovo preduzeće. To je iskoristila SNS direktorka koja je pravo članice NOVE, zakonom zagarantovano, da naplati svoje dve zarade od po 35.000 dinara, bezočno nazvala direktnom pretnjom „opstanku preduzeća“. I kaznila je: raspoređivanjem na niže radno mesto, privremenim udaljenjem, a onda i pretnjom otkazom. Već razrađen metod naprednjačkih silnika koji službeni položaj koriste za obračun sa političkim neistomišljenicima.\nSvakodnevni pritisak na članicu NOVE kojim diriguje Ognjanović, prava je mera Vučićevog vladanja. Dok se za partijske podobnike izmišljaju radna mesta, dotle se onim „režimski nepodobnim“ direktno uskraćuje pravo na rad i zaradu, a indirektno i pravo na slobodu govora i političke stavove. Nova stranka upozorava da je ovim narušen i legitimitet izbornog procesa jer se smišljeno i namenski vrše pritisci na one koji su protivkandidati SNS kadru na predstojećim izborima.\nPrevious article\tMilanko za Somborske novine: Vreme je da završimo sa ovim cirkusom Next article\tMarija Blagojević: Želim Niš za sve nas, a ne za privilegovane! (VIDEO)\nšta vam znači NOVA stranka? Da li to znači NOVOREGISTROVANA stranka, šta li? Misterija genijalnosti i domišljatosti ostaje nepoznata za buduće generacije!!!


Ivica Dačić tvrdi: "Miševi" koji su uhapsili Miloševića treba da idu u zatvor\nPredsjednik Socijalitičke partije Srbije Ivica Dačić kazao je da je TV serijom o Slobodanu Miloševiću “zloupotrebljena tragedija jedne porodice radi lične promocije nekih ljudi koji su u tome učestvovali” i da taj serijal na karikaturalan način prikazuje i ličnosti i događaje.\n“Umjesto da se pravi serija o tome kako su prevarili Miloševića. Ti ljudi treba da odu u zatvor, koji su ga uhapsili, jer su ga prevarili, potpisali su mu garancije, kakva je to država koja potpisuje garancije, a ne poštuje ih”, rekao je Dačić za Radio televiziju Srbije.\nOn je upitao ko je dao pravo RTS-u, kao državnoj televiziji, da od “narodnih para“ i Telekom finansira takvu seriju i zašto ne prave serije o njihovim porodicama.\nOn je rekao da takva serija “sigurno nije u državnom interesu.“\n“Narodu je serija nesvjesno pokazala o čemu se tu zaista radi i da će historija sve pokazati“, rekao je Dačić i dodao da su “miševi uhapsili Miloševića”.\nPrevious article Ovo je policajac koji je uhapsio provalnika koji je pokušao ubiti i opljačkati starca\nNext article Zvezda Granda neće da smrša: “Ne planiram da umrem od operacije želuca”


U Srbiji ima 2,33 miliona zaposlenih\nPočetna strana ARHIVA PRESS KLIPPING U Srbiji ima 2,33 miliona zaposlenih\nponedeljak, 25 maj 2015 13:03\nDa u Srbiji ima mnogo nezaposlenih dobro je poznato, a kako stoje stvari, izgleda da se broj onih bez posla smanjuje. Naime, to kažu podaci Nacionalne službe za zapošljavanje,\nna osnovu kojih je u aprilu na evidenciji bilo registrovano 761.878 onih koji su bili bez posla, što je u odnosu na mesec ranije manje za 4.622 lica ili za 0,6 odsto. Istovremeno, anektna stopa zaposlenosti za četvrti kvartal 2014. godine, na osnovu rezultata ankete koju je sproveo Republički zavod za satatistiku, govori da je tada u Srbiji radilo 2.322.201 ljudi.\nIako ovi podaci ukazuju da je stanje u našoj zemlji, kada su zaposlenost i nezapsolenost u pitanju, nešto bolje nego ranije, nesumnjivo je da je ogroman broj onih koji ne rade, posebno mladih i ljudi između 30 i 45 godina, kada su i najproduktivniji i da radna mesta nedostaju. Među nezaposlenima ima i mnogo onih koji nemaju nizak stepen obrazovanja, ali je mnogo i onih koji su na evidenciji NSZ sa fakultetskom diplomom. I dok prvi nisu u velikoj prilici da biraju, akademci jesu, pa ih je sve više koji ne žele da stečeno znanje izgube čekajući da ga primene, već odlaze da traže posao van granica naše zemlje, što je problem s kojim se treba suočiti na vreme, jer već sada nedostaju određene struke.\nSmanjenje broja nezaposlenih i više onih koji rade, svakako je dobra vest, a iz NSZ podatke potkrepljuju podacima da je od januara do aprila ove godine sa evidencije zaposleno 73.959 ljudi (na osnovu podataka preuzetih iz baze prijava na obavezno socijalno osiguranje). To je u odnosu na isti period prethodne godine, ukazuju u NSZ, povećanje za 12,1 odsto, kada je sa evidencije NSZ do posla došlo 65.973 ljudi.\nProšlog meseca, ukazuju u NSZ, sa evidencije NSZ posao je dobilo je 8.285 mladih do 30 godina, ili 39 odsto, a 2.746 ili 12,9 odsto starijih od 50 godina koji su se zaposlili. Najveće učešće u zapošljavanju sa evidencije NSZ zabeleženo je kod onih koji na posao čekali manje od šest meseci - 43,7 odsto, a potom onih koja su na evidenciji duže od dve godine - 23,9 odsto. Među zaposlenima koji su na evidenciji NSZ bili od šest do 12 meseci zaposleno je 16,6 odsto, a do dve godine - 15,8 odsto.\nMeđu onima koji su dobili posao najviše je srednjoškolaca - 12.975 ili 61,1 odsto, a potom onih bez kvalifikacija i niskokvalifikovanih - 16,3 odsto, dok je onih s višim i visokim obrazovanjem 22,6 odsto. Oni koji sada rade uglavnom su se zaposlili na određeno vreme - 61,4 odsto, dok je rad na neodređeno vreme zastupljen u 23 odsto slučajeva zapošljavanja. Istovremeno, anektna stopa zaposlenosti za četvrti kvartal 2014. godine, govori da je tadašnji broj onih koji su imali posao (zaposleni od 15 do 64 godine), za 0,4 procentna poena manje u odnosu na prethodni kvartal, ali je za 1,2 procentna poena više nego u oktobru 2013. godine, kada je iznosila 49,2 odsto. Zbog toga se može izračunati da je, prema anketi, rast zaposlenosti u 2014. godini doveo do povećanja broja zaposlenih za 53.451 lice u odnosu na oktobar 2013. godine. Kada je u pitanju starosna struktura nezaposlenih, na osnovu podataka NSZ, gotovo je isti broj nezaposlenih do 30 godina, kao i starijih od 50. Naime, učešće mladih do 30 godina u registrovanoj nezaposlenosti iznosi 25,8 odsto, dok je starijih od 50 godina 26,4 odsto. Najviše je onih koji imaju od 30 do 49 godina jer ih je na evidenciji NSZ 47,8 odsto.\nMeđu onima koji su na evidenciji NSZ najviše je onih sa srednjom školom - 54,6 odsto, nezaposlenih koji nemaju kvalifikaciju ili su niskokvalifikovani ima 240.904, odnosno 31,6 odsto, što je skoro trećina ukupnog broja nezaposlenih. Među nezaposlenima koji su na evidenciji NSZ je 13,8 odsto onih koji imaju više i visoko obrazovanje. Visok je procenat onih koji na posao čekaju duže od 12 meseci, što se smatra dugoročnom nezaposlenošću, jer ih je 508.670 ili 66,8 odsto.\nTeks: D. Mlađenović\nIz Nacionalne službe za zapošljavanje ukazuju da je, u odnosu na april 2014. godine broj nezaposlenih manji za 3,2 odsto. Pri tome, 196.213 je mladih manje na evidenciji i to, odnosno 6,5 odsto, dok je za 4,4 odsto manje nezaposlenih bez kvalifikacije ili su niskokvalifikovani. Takođe, za 3,7 odsto smanjen je broj dugoročno nezaposlenih, i to onih koji traže zaposlenje od šest do 12 meseci za 11 odsto, a dok je za 15 odsto smanjen broj onih koji posao traže do dve godine.


Komentarišući novi predlog zakona o zameni stranih sudija u Ustavnom sudu BiH, koji je ostalim partijama iz Srpske stigao iz SNSD, Kunić za Srpskainfo kaže da nema puno razlike u načinu imenovanja sudija između prvobitne verzije i ove nove, ali da se čini da je, ipak, bolja prva varijanta.\nPodsetimo, u predlog zakona o zameni stranih sudija u Ustavnom sudu BiH, koji su lideri stranaka u Srpskoj načelno usaglasili u ponedeljak, pisalo je da se sudije biraju tako što jednog bira Narodna skupština RS, a dvoje sudija predstavnički doma Parlamenta FBiH.\nInače, to je sadašnja praksa kada se biraju ostale sudije u Ustavnom sudu BiH, gde predsednik Srpske dostavlja Narodnoj skupštini kandidate, a poslanici su ti koji ih biraju.\nMeđutim, u novom predlogu zakona, koji je ostalim partijama iz Srpske stigao iz SNSD, piše da se domaće sudije biraju tako što ih imenuje Predsedništvo BiH, i to dvojicu iz FBiH a jednog iz RS, a to imenovanje treba da potvrdi Dom naroda Parlamentarne skupštine BiH.\nOsim toga, promenjen je i sam naziv akta – prvi se zvao Zakon o prestanku mandata stranih sudija i izboru domaćih sudija u Ustavnom sudu BiH, dok se dokument koji je u opticaju naziva Zakon o izboru sudija Ustavnog suda BiH prethodno biranih od strane predsjednika Evropskog suda za ljudska prava.


Odluka o otvaranju pregovora sa Sjevernom Makedonijom i Albanijom odgađa se do oktobra, odnosno tek nakon što se tim pitanjem pozabavi njemački parlament, saopćeno je nakon sastanka ministara vanjskih poslova zemalja članica Evropske unije u Luksemburgu.\nČlanice Evropske unije sukobile su se na sastanku u Lukemburgu oko toga treba li početi pregovore o članstvu s Albanijom i Sjevernom Makedonijom, dok je Kipar prijetio vetom na buduća proširenja ako EU oštrijim stavom ne zaustavi turska bušenja u vodama kiparskog isključivog ekonomskog pojasa.\nKipar i Grčka mogli bi tražiti sankcije Unije protiv Turske, koja poziva Ankaru da prekine sa svojim postupcima kojima se udaljava od evropskog puta.\nNa sastanku u Luksemburgu razgovaralo se i o evropskom putu naše zemlje.\nEvropsko vijeće oštro je kritikovao prištinske vlasti i zatražio ukidanje taksi na robu iz Srbije i Bosne i Hercegovine, što je i uslov Beograda za nastavak dijaloga i sastanak u Parizu, prenijeli su mediji.


Te 1989. godine bio je jedan od najmlađih lidera u Evropi. Trideset godina kasnije Milo Đukanović, predsednik Crne Gore i dalje mlad sa samo 57 godina, na vlasti je bilo kao predsednik, premijer ili šef vladajuće stranke, duže nego bilo ko u Evropi, prenosi u svom tekstu "Crnogorski monarh-zašto je Milo Đukanović lider sa najdužim stažom u Evropi", britanski magazin "Ekonomist".\nOstali evropski lideri žele da znaju koja je tajna njegovog uspeha, ali on poručuje da nema jednostavnog objašnjenja. Na njegovom zidu nalazi se portret Kralja Nikole koji je 1918. godine svrgnut nakon 58 godina. Đukanović ne želi da se poredi s njim, mada možda nema izbora.\nPoslednjih devet nedelja na hiljade ljudi je izašlo na ulice Podgorice tražeći Đukanovićevu ostavku. Predsednik Crne Gore ipak nije uznemiren. On je 2016. godine, kako je sam rekao, bio meta zavere, koju je finansirala Rusija, u želji da ga ubiju, i sada Rusi ponovo po njemu prave probleme.\n- To su obične gluposti - kroz smeh je rekao Dejan Mijović opozicioni političar - Demokratija u Crnoj Gori je lažna i Đukanović drži sve poluge vlasti, i sad mora da ide.\nCrnogorska razjedinjena opozicija dobila je dodatnu energiju zahvaljujući optužbama bivšeg tajkuna koji danas stanuje u Londonu. Od januara, Duško Knežević, nekada blizak prijatelj Đukanovića, objavljuje informacije koje će, kako se nada, oboriti predsednika Crne Gore.\nOn je opisao obrazac korupcije u celoj državi, pa je čak pustio video u kojem se vidi kako on lično daje nelegalni doprinos Đukanovićevoj izbornoj kampanji, jednom njegovom zvaničniku (Slavoljubu Stijepoviću).\nĐukanović je kazao da je taj slučaj rešen, ali da je sve drugo što Knežević priča laž begunca od pravde (Knežević je osumnjičen za "pranje novca"). Knežević je priznao da je prekršio zakon o doprinosima kampanje, ali je dodao da je to jedini način da se neko bavi biznisom u zemlji u kojoj Đukanović reketira i drži sve pod kontrolim.\nU 1989. godini Đukanović je bio štićenik Slobodana Miloševića, tada lidera Srba. Ali kako se Milošević suočio sa porazom u ratu oko Kosova, Đukanović se okrenuo ka zagovaranju obnove nezavisnosti Crne Gore, izgubljene 1918. godine kada je Jugoslavija stvorena. To mu polazi za rukom 2006. godine, kada je uspeo da stvori raritet na Balkanu - multietničku državu.\nĐukanović je pričao da pokušava da se povuče sa vlasti, ali da mu uvek iskoči neki novi zadatak.\nCrna Gora se priključila NATO alijansi 2017. godine. U Crnoj Gori nikad nije došlo do promene vlasti na izborima.\nPlašeći se uticaja Rusije, zapadni lideri izgleda nisu raspoloženi da pokušaju da ubede "lukavog" Đukanovića da se povuče.\nIzmeđu 1696. i 1918. godine Crna Gora je imala sedam lidera, koji su u proseku vladali po 32 godine. Jedna od tajni njihovog uspeha je bilo dobro balansiranje između suprostavljenih klanova. Upitan da li je danas situacija u crnogorskom društvu ista, Đukanović je žustro odgovorio da je za razliku od prethodnih lidera, on izabran od strane građana.\nTajna Đukanovićvog uspeha je klijentelizam.\nJedan zvaničnik vladajuće partije je 2012. godine tvrdio u snimku koji je procurio da je na svakog jednog zaposlenog u javnom sektoru obezbeđeno četiri glasa na izborima za vladajuću stranku. Ipak, poslednje demonstracije pokazuju da je mnogo ljudi zasićeno Đukanovićem.\n- Poslednjih godina došlo je do promene političke atmosfere - kazala je analitičarka Daliborka Uljarević.\nSvako ko se usudi da kritikuje rad Vlade, rizikuje da bude obeležen kao neprijatelj države od strane pro-vladinih medija, baš kao što je bio slučaj isa Uljarevićkom.\nPolitička atmosfera je otrovna, a vladajuća partija i njeni saveznici kontrolišu samo 42 od 81 mesta u parlamentu.\nPisac Somerset Mogam je jednom nazvao francuski rivijeru "sunčanim mestom za sumnjive ljude". Ovo bi se moglo reći i za Crnu Goru, navodi "Ekonomist".


Novi uslovi za ulazak stranaca u Srbiju › Made-in-Germany.rs\nU Srbiji su od 24. jula uvedena blaža pravila za ulazak stranaca u zemlju, odlučila je vlada nakon usvajanja Zaključka o davanju saglasnosti za priznavanje potvrde o potpunoj vakcinaciji protiv bolesti kovid 19 i potvrde o preležanoj bolesti, prilikom ulaska stranih državljana u Srbiju.\n– Devizni priliv od turizma je povećan za 29,3 posto u odnosu na prošlu godinu. Novom odlukom vlade možemo da očekujemo još veći priliv stranih turista, samim tim uspešnu turističku sezonu i značajnu ekonomsku dobit – rekla je ministarka trgovine, turizma i telekomunikacija Tatjana Matić.\nU skladu sa ovom odlukom, od subote u Srbiju mogu da uđu lica koja poseduju potvrdu o potpunoj vakcinaciji, izdatu u Gruziji, Monaku, Kipru, Libanu, Moldaviji, San Marinu, Tunisu, Hrvatskoj i Slovačkoj, a očekuje se da u najskorije vreme ulazak u našu zemlju, uz potvrdu o potpunoj vakcinaciji, bude omogućen i građanima Jermenije, Sirije i Egipta.\nDodatno, liberalizacija ulaska u Srbiju, uvedena od subote, ogleda se i u tome što je za 16 zemalja doneta odluka da se dozvoli ulaz licima koja imaju potvrdu o preležanoj bolesti, pozitivan PCR ili antigenski test od kog nije prošlo manje od 14 dana ili više od 6 meseci, a zemlje koje su obuhvaćene ovom odlukom su: Luksemburg, Andora, Španija, Austrija, Bugarska, Grčka, San Marino, Slovenija, Tunis, Turska, Hrvatska, Rumunija, Nemačka, SAD, Švajcarska i Danska.\nPočeli da važe novi uslovi penzionisanja\nNemačka će dopustiti ulazak sezonskim radnicima\nOd MiG na 25/07/2021 / AKTUELNO / Ostavite komentar


Ministarstvo odbrane ostaje posvećeno jačanju regionalne saradnje | Ministarstvo odbrane Republike Srbije\nMinistarstvo odbrane ostaje posvećeno jačanju regionalne saradnje\nPomoćnik ministra za politiku odbrane mr Milan Ranković učestvovao je na sastanku političkih direktora ministarstava spoljnih poslova i odbrane članica i posmatrača Američko-jadranske povelje (A5), koji je organizovan putem video linka, u okviru bosanskohercegovačkog predsedavanja ovom regionalnom inicijativom.\nSastanak je posvećen razmatranju regionalne saradnje sa posebnim fokusom na pandemiju KOVID-19, kao i ulozi Američko-jadranske povelje u jačanju regionalne saradnje.\nPomoćnik ministra Ranković predstavio je mere koje su Ministarstvo odbrane i Vojska Srbije preduzele od izbijanja pandemije i proglašenja vanrednog stanja u Republici Srbiji. Posebno je istakao da se spremnost Vojske Srbije i Uprave za vojno zdravstvo, da u najkraćem roku svojim resursima, kapacitetima, organizacijom, logistikom i osobljem podrže civilne institucije Republike Srbije, pokazala ključnom u sveukupnim merama za suzbijanje pandemije izazvane KOVID-19 u našoj državi.\nNaglasio je da je tokom navedene krize Republici Srbiji pružena značajna pomoć u donacijama kao i putem razmene ekspertize i sa Istoka i sa Zapada - pre svega iz NR Kine i Ruske Federacije, kao i Evropske unije i njenih država članica. Boravkom ekspertskih medicinskih timova iz NR Kine i medicinskih i ABHO timova iz Ruske Federacije u Republici Srbiji pružena je značajna podrška zdravstvenom sistemu, kako kroz neposrednu medicinsku negu i pomoć obolelim od KOVID-19, tako i kroz dezinfekciju civilnih i vojnih objekata.\nPomoćnik ministra Milan Ranković i pomoćnik ministra spoljnih poslova za bezbednosnu politiku ambasador Branimir Filipović, koji je takođe učestvovao na sastanku, istakli su posvećenost Republike Srbije regionalnoj saradnji i aktivnom učešću u radu svih regionalnih odbrambenih inicijativa, u cilju očuvanja regionalnog mira i stabilnosti i jačanja međusobnog razumevanja i poverenja.\nRepublika Srbija učestvuje u radu Američko-jadranske povelje kao posmatrač od decembra 2008. godine.


Beba i porodica Piše:N128. okt. 202107:55 > 07:57\nMnogo puta odrasli žele da nasmeju decu, pa počnu da ih golicaju. Ali studija Univerziteta u Kaliforniji otkrila je da golicanje ne izaziva isti osećaj kao šala, prenosi N1.\nTakođe, deci nisu potrebne nikakve igračke i ukrasi. Takve stvari mogu da postanu problem. Mogu da probude dete ili prouzrokuju probleme sa disanjem ako detetu ograničavaju protok vazduha.\nReč stomatologa: Zašto ćilibarske ogrlice nisu dobre za bebe\nBlam Anđeline na crvenom tepihu – svi joj gledali u kosu\nJesenji favoriti: Parfemi koje obožavamo čim stignu hladniji dani


Predstavljamo Vam nedeljni horoskop za period od 13. do 19. maja 2019. godine!\nPostoje neke kočnice u vama koje vas sprečavaju da pokažete emotivnom partneru da ste ranjivi. Možda je to naglašena sujeta, možda ne želite voljenoj osobi da priznate da niste baš toliko savršeni kao što volite da se predstavljate – suštinski, nije ni važno šta je, ali bi bilo dobro da se više otvorite prema partneru jer će to znatno poboljšati vaš odnos i trenutnu fazu u kojoj ste. Ovo bi mogla da bude fina nedelja za vas dvoje. Slobodne Vodolije mogu ostvariti poznanstvo koje bi krenulo vrlo zanimljivo i kroz obostranu dobru energiju i simpatije.....ali najpre kroz jake strasti. Sad, da li bi ova priča mogla da krene u nekom ozbiljnijem i dugotrajnijem pravcu, pod velikim je znakom pitanjja....


Tanjug 23. marta 2019. 00:13\nVAŠINGTON – Specijalni tužilac Robert Maler predao je sinoć američkom vrhovnom tužiocu Vilijamu Baru svoj dugo iščekivani izveštaj o ulozi Rusije u američkim predsedničkim izborima 2016. i mogućim nezakonitim radnjama američkog predsednika Donalda Trampa tokom kampanje za te izbore.\nKako je saopštilo američko ministarstvo pravde, izveštaj za sada nije dostupan za javnost, a Bar će morati da donese odluku o tome koliki deo izveštaja će biti javno objavljen.\nAgencija Rojters je javila da za sada nije poznato da li je Maler, inače bivši direktor Federalnog istražnog biroa (FBI), u izveštaju došao do eventualnih zaključaka da su se Tramp i njegovi saradnici tokom kampanje koristili nezakonitim radnjama.\nTramp je pre dva dana izjavio da bi Maler trebalo da objavi saznanja o mogućem ruskom mešanju u američke predsedničke izbore 2016. godine\n„Neka ih objavi, neka ih ljudi vide. Dajte da vidimo da li to jeste ili nije prava stvar“, rekao je Tramp, koji je Malerovu istragu nazvao „suludom“.\nMaler, koji je istragu započeo pre dve godine, u izveštaju se bavio mogućim mešanjem Rusije u američke izbore, kao i eventualnim pokušajima Donalda Trampa da opstruiše njegovu istragu.


Novi studio Dnevnika RTS-a - Izazov\nRadio-televizija Srbije\t 28. januara 2022. 20:10\n"Ono što je staro ostalo, to su počeci grafičkog dizajna, video grafičkog dizajna koji je čuveni Nebojša Čonkić postavio krajem 70-ih godina. To je ta tačkasta zemljina kugla, tačkasti dnevnik. Druga stvar koja je vrlo važna, je muzika Dnevnika koju je postavio Zoran Simjanović i koju smo mi aranžirali u jedan moderniji, novi oblik", kaže Boris Miljković, kreativni direktor RTS-a.\n"Naši gledaoci će biti u prilici da pod sjajem led reflektora najnovije generacije primete najveći video zid na Balkanu, impozantnih dimenzija: 18,5 puta 2,5 metra. Takođe smo primenili i najnovija grafička rešenja sa proširenom realnošću. Naše prezentere ćemo slikati robotizovanim kamerama kojima se daljinski upravlja iz video režije", kaže Zoran Vasić, rukovodilac Službe za tehničke operacije.\n"Novi video vol sa mnogo više elemenata, robo-kamere, mnogo više kadrova što pokretnih, što statičnih u odnosu na prethodni Dnevnik. Nov sistem omogućava da neke stvari budu jednostavnije, brže i bolje , ali u suštini gledano, bez obzira na sistem koji god on bio, ljudi su ti koji čine sistem u realizaciji Dnevnika. Bez dobre ekipe, nema dobrog dnevnika", kaže Miodrag Janićijević, realizator.\n"Nijedna promena u složenom sistemu kakva je televizija nije jednostavna, ali su nam promene neophodne, s obzirom na to da je naš cilj da gledaocima pružimo što kvalitetniji sadržaj prateći razvoj tehnologije", kaže Mirjana Brajković, urednica Dnevnika.\n"Posle deset godina rada na televiziji izgleda da sam i ja počeo da primećujem formu, a ne samo suštinu, tako da mislim da je izuzetno značajno što i emisija Oko silazi u ovaj studio deset, gde ćemo, nadam se, imati apsolutno sliku na nivou svetskih televizija", kaže Gorislav Papić, urednik emisije Oko.


GTC House nagrađena prstižnim GOLD LEED sertifikatom - Gradjevinarstvo.rs\n21.04.2016. | Gradjevinarstvo.rs\nKompaniji GTC uručen je GOLD LEED sertifikat za GTC House, koja je postala i prva poslovna zgrada u Beogradu nagrađena ovim prestižnim sertifikatom. Priznanje, dodeljeno u skladu sa najvišim svetskim standardima zelene gradnje, u prisustvu poslovnih partnera i medija, kompaniji GTC uručio je Roman Klott, predstavnik člana „Saveta zelene gradnje Srbije“.\nGeneralni direktor „GTC Srbija“, Peđa Petronijević i Roman Klott, član „Saveta zelene gradnje“\nGeneralni direktor „GTC Srbija“ Peđa Petronijević zahvalio se poslovnim partnerima na podršci u nastojanjima kompanije GTC da koncept održivog razvoja uvede u što više projekata u Beogradu i Srbiji.\n- Savremeni čovek, najveći deo svog dana provede na radnom mestu i ono kao takvo u velikoj meri utiče na njegovu efikasnost. Takođe, i sami objekti moraju da budu uklopljeni u sredinu u kojoj se nalaze, pretežno izgrađeni od materijala iz okoline, sa minimalnim utroškom prirodnih resursa – rekao je Petronijević.\nPetronijević je istakao da će i novi GTC projekti, GTC Fortyone, čija se druga faza završava, kao i nedavno najavljeni Ada Shopping mall takođe biti LEED sertifikovani.\nGTC House je poslovna zgrada Klase A izuzetnog i jedinstvenog arhitektonskog dizajna. Moderna zgrada sa 13.000m² kancelarijskog prostora potpuno je opremljena savremenom, sofisticiranom tehnologijom. Locirana je na uglu Bulevara Zorana Đinđića i ulice Španskih boraca, u samom centru poslovne zone na Novom Beogradu, najpogodnijoj i najtraženijoj lokaciji za korporacije i strane kompanije.\nPrilikom sertifikacije ocenjivala se: ophođenje prema životnom okruženju, efikasnost pri potrošnji vode i energije, zagađenje vazduha, materijali i sirovine u upotrebi, kvalitet unutrašnjeg okruženja, lokacija i povezanost, inovativnost i saglasnost sa regionalnim prioritetima. Ispunjenjem svih ovih kriterijuma zelene gradnje GTC House dokazala je kvalitet i svrstala se među najprestižnije poslovne prostore ovog tipa.\nUSGBC (US Green Building Council) je neprofitna organizacija lidera iz svih sektora građevinske industrije, nastala 1993. godine, koja sada broji preko dvadeset hiljada članova. Ovaj savet promoviše i omogućava ekonomsku i ekološku održivost, informišući i usmeravajući zajednicu ka zelenoj gradnji. U te svrhe formulisao je LEED standard, skraćeno od Leadership in Energy and Environmental Design, koji definiše propise za gradnju održivu sa aspekta potrošnje energije i prirodnih resursa, društvene odgovornosti i profita.\nIzgradnja zgrada, drugih objekata ili njihovih delova Izdavanje atesta i sertifikata


RUSIJA ODOBRILA TORLAKOVU VAKCINU: Srpski Sputnjik V prošao sve rigorozne provere, Srbija kreće sa proizvodnjom!\nIzvor: SrbijaDanas.com, 19.Maj.2021, 13:56\nU Srbiju uskoro stiže veća količina komponenti za početak proizvodnje vakcine Sputnjik V\nRuski nacionalni institut za epidemiologiju i mikrobiologiju "Gamaleja" potvrdio je kvalitet vakcine proizvedene na "Torlaku" i odobrio da se u budućnosti u ovom srpskom institutu proizvodi vakcina "Sputnjik V", saopšteno je na sastanku koji su danas u Moskvi održali ministar u Vladi Srbije Nenad Popović i direktor Instituta Gamaleja Aleksandar Gintsburg.\nSrbija će >> Pročitaj celu vest na sajtu SrbijaDanas.com << tako postati prva zemlja u Evropi koja proizvodi vakcinu "Sputnjik V".\nValidacione serije vakcine iz "Torlaka" prošlog meseca su poslate na proveru u Institut Gamaleja, podsetio je Popović, koji je i predsednik Mešovitog komiteta za saradnju sa Rusijom.\n- Institut Gamaleja potvrdio je da vakcine proizvedene u Torlaku zadovoljavaju propisane standarde kvaliteta. Danas smo od naših ruskih partnera primili tu potvrdu i dobili smo odobrenje da krenemo dalje sa proizvodnjom - istakao je Popović, a navodi se u saopštenju njegovog kabineta.\nPopović je rekao i da je to velika vest za Srbiju, koja će ponovo postati sila u proizvodnji vakcina.\n- To je danas kao da imate najmoćnije oružje kojim štitite bezbednost svojih građana - ukazao je ministar.\nOn je istakao da u sledeće dve nedelje očekuje da u Srbiju iz Rusije stigne značajna količina supstance za proizvodnju obe komponente vakcine "Sputnjik V".\n- Veoma brzo Srbija će imati dovoljno vakcina da potpuno pokrije svoje unutrašnje potrebe, a sa predsednikom Aleksandrom Vučićem razgovaraćemo o tome gde treba uputiti vakcine van granica Srbije, kako bismo pružili pomoć našim partnerima u regionu i Evropi u borbi protiv korona virusa - rekao je Popović.\nOn je zahvalio predsedniku Vučiću na podršci u ovom važnom projektu za Srbiju, celoj vladi, Institutu "Torlak", njegovom rukovodstvu i zaposlenima, kao i svima drugima koji su verovali da će ovaj trenutak doći i da će Srbija, uz pomoć ruske braće, proizvoditi na svojoj teritoriji vakcine protiv korona virusa.\nDirektor Instituta "Gamaleja" Aleksandar Gintsburg izrazio je zadovoljstvo zbog odobrenja validacionih serija vakcina proizvedenih u Torlaku.\nOn je ukazao da je Institut "Torlak" renomirana naučno-istraživačka ustanova sa stogodišnjom tradicijom koja ima odlične naučnike i stručnjake.\nGintsburg je zahvalio Popoviću na poverenju koje srpski narod i državno rukovodstvo ukazuju vakcini "Sputnjik V", a koju je razvio Institut Gamaleja, istakavši da je u ovom trenutku to vakcina sa najvišom potvrđenom efikasnošću na svetu od preko 94 odsto.\nOn je prihvatio poziv Popovića da poseti Srbiju u cilju produbljivanja naučne i tehnološke saradnje između Srbije i Rusije.\n11:22: Opšta tuča navijača na putu, tukli se oprugama, kaiševima, fl...\n11:22: OGLASIO SE DIREKTOR LASTE NAKON DRAME U NEMAČKOJ Otkrio detalje ...\n11:21: Zelenović: O partnerstvu razgovaramo sa SSP, PSG, DS i Ne davimo...\n11:20: GRADONAČELNICA SARAJEVA NA UDARU TUŽILAŠTVA: Ispituju se ugovo...\n11:19: Najčešći odgovor Evropljana o novom hladnom ratu - ne tiče me...\n11:19: U Hrvatskoj preminulo 15 osoba, 1.373 novozaraženih\n11:19: Tužilaštvo KS formiralo predmet protiv Benjamine Karić i Jasmi...\n11:19: Trik za savršenu frizuru pomoću kaiša od bade mantila


Održano gostujuće predavanje gosp. Nikole Banovića, izvršnog direktora i menadžera marine Porto Novi - PFK - Pomorski fakultet Kotor\nNaslovna » Media » Vijesti » Održano gostujuće predavanje gosp. Nikole Banovića...\nOdržano gostujuće predavanje gosp. Nikole Banovića, izvršnog direktora i menadžera marine Porto Novi\n22.04.2019 PFK Admin 1690 pregleda\nU petak, 19. aprila 2019. godine održano je gostujuće predavanje gospodina Nikole Banovića, izvršnog direktora i menadžera marine Porto Novi u okviru naučne oblasti Marketing u pomorstvu, u organizaciji doc. dr. Senke Šekularac -Ivošević.\nPredavanju su prisutvovali studenti osnovnih i specijalističkih studija sa studijskog programa Menadžment u pomorstvu i logistika, koji su imali priliku da se upoznaju sa osnovama jahting i marina biznisa, sa posebim osvrtom na aktuelno stanje ovog sektora u Crnoj Gori i svijetu. Takođe, gospodin Nikola Banović je kao dio korporativnog tima prezentovao projekat Porto Novi, jedan od većih investicionih projekata u Crnoj Gori.\nStudenti su izrazili veliko interesovanje kroz diskusiju koja je uslijedila nakon prezentacije što je doprinijelo kvalitetu ovog predavanja. Informisani su o mogućnostima zapošljavanja u sektoru nautičkog turizma i pozvani na Open day koji će se održati 10. maja 2019. godine u Meljinama.\nOvom prilikom se zahvaljujemo gospodinu Nikoli Banoviću na održanom predavanju i otvorenosti za buduću saradnju sa Pomorskim fakultetom Kotor.


ĐERLEK O NOVOM TALASU KORONE: Infektivna i KBC "Mišović" popunjeni, zdravstveni sistem spreman da se suprotstavi virusu | Novosti.RS\nOn je za TV Prva rekao da je ubeđen da se neće doći u takvo stanje da nema mesta u bolnicama, te istakao da je svakodnevni broj novozaraženih dovoljna opomena za sve.\n"Nema mesta panici, uvek imamo alternativu. Realno je očekivati da se u narednih sedam do 14 dana povećava broj zaraženih, ali učinićemo sve da ne dođe do kolapsa u zdravstvenom sistemu", naveo je Đerlek.\nUkazao je da su na Infektivnoj klinici i u KBC "Dr Dragiša Mišović" 100 odsto popunjeni kapaciteti, kao i da je 90 odsto popunjenost na "Bežanijskoj kosi", a na "Karaburmi" oko 50 odsto.\nNešto više mesta ima u KBC "Zemun" i "Zvezdara", jer su odnedavno ponovo u kovid sistemu, navodi Đerlek.\nKaže i da je u Novom Sadu popunjenost kapaciteta oko 40 odsto, u Kragujevcu oko 45 odsto, dok se jug Srbije i okolina, dodaje, dobro drže, a popunjenost je oko 30 odsto.\nĐerlek ističe da se ne postavlja pitanje pooštravanja mera, već da je važno da se postojeće sprovode.\n"Kada bi svi sprovodili neophodne mere to bi bilo sasvim dovoljno. Pridržavanje mera moglo bi da bude na većem nivou", ukazao je on.\nNaveo je da se prvi kontigent vakcina protiv kovida u Srbiji očekuje do kraja godine, dodajući da to nisu velike količine, ali i da će do marta 2021. stići oko 350.000 novih doza.\nĐerlek je naglasio da će vakcina biti besplatna za sve građane i naveo da će prvo biti namenjena zdravstvenim radnicima, odnosno rizičnim grupama, vojsci, policiji...\nKaže i da će novi Zakon o zaštiti stanovništva od zaraznih bolesti i Zakon o prekršajima koji bi, prema Đerlekovim rečima, za dve nedelje trebalo da se nađu u skupštinskoj proceduri, uključiti više ljudi na terenu, čime se ocekuju i bolji rezultati.\nkorona virus u Srbiji Mirsad Đerlek zdravstveni sistem broj zaraženih virusom korona


Pol Volker podržava reformu finansijskog sektora\nPol Volker, bivši predsednik američkih Federalnih rezervi\nPol Volker, jedan od glavnih ekonomskih savetnika predsednika Obame, nedavno je podržao predlog reforme američkog finansijskog sektora. Na skupu u Pitersonovom Institutu za međunarodnu ekonomiju, u Vašingtonu, Volker je rekao da je finansijski sektor doprineo izbijanju globalne finansijske krize u jesen 2008, kao i neuravnoteženosti ekonomskih tokova u zemlji.\nPrema zvaničnim podacima, na finansijski sektor otpada između 35 i 40 odsto ukupnih poslovnih prihoda Sjedinjenih Država u poslednjih deset godina. Prema Volkerovom mišljenju, ta desetogodišnja ekspanzija finansija nimalo nije doprinela poboljšanju životnih uslova prosečnog Amerikanca.\n„Prihod prosečnog radnika nije se uopšte pomerio od 2000. do danas. Mislim da je u najmanju ruku čudno da posle zvaničnog porasta ukupne privrede, prosečni radnik stoji na mestu“, kaže ekonomski savetnik Bele kuće.\nOn smatra da je finansijski sektor doprineo da mnoge američke porodice poveruju da je kupovina kuće najbolji način za ulaganje ušteđevine.\n„Dok su prihodi stajali na istom, ljudi su izgleda održavali standard trošenjem ušteđevine, misleći da u rezervi imaju kuću, čija je vrednost neprekidno u porastu“, dodaje Volker.\nZahvaljujući finansijskom inženjeringu ta ekonomski neodrživa praksa, nastavlja Volker, trajala je dovoljno dugo da izazove finansijsku krizu neviđenu u Americi u poslednjih šezdeset godina. Bivši predsednik federalnih rezervi zalaže se za uvođenje novih finansijskih pravila.\n„Glavni razlog finansijske krize je činjenica da su finansijske ustanove bile pod zaštitom države. Još vlada mišljenje da su velike i složene finansijske ustanove zaštićene od propasti, jer bi to moglo da dovede do lančane reakcije. Čelnici takvih institucija, pa čak i vlasnici njihovih akcija, uvereni su da ih to ništa neće koštati, jer će država da priskoči u pomoć subvencijama od poreskih sredstava“, naglašava Volker i dodaje:\n„Ukoliko takva ubeđenja ne budu odstranjena, biće novih finansijskih avantura, i novih državnih intervencija, što bi nas u dogledno vreme moglo dovesti do nove krize“.\nZbog globalne ekonomske povezanosti, potrebno je da svetska finansijska tržišta i finansijske ustanove takođe usvoje nova pravila ponašanja, smatra Volker. On je izrazio nadu da će na sastanku Grupe 20 u junu, vodeće svetske ekonomske sile, razmotriti moguću reformu globalnog finansijskog sistema.\nObama: Bez regulative - novi ekonomski kolaps


Epidemija ne jenjava : U Bujanovcu 147 zaraženih morbilima - JUGPRESS\nEpidemija ne jenjava : U Bujanovcu 147 zaraženih morbilima\nPostavio: Jugpress Maj 18, 2018\nU Pčinjskom okrugu registrovano je 610 obolelih od malih boginja, najveći broj – 209 u opštini Surdulica, dok je druga najugroženija opština Bujanovac sa ukupno 147 obolelih, izjavio je danas Slađan Stanković, epidemiolog Zavoda za javno zdravlje u Vranju.\nPo njegovim rečima na području opštine Bujanovac, kao i svim ostalim opštinama u okrugu, se svakodnevno registruju novi slučajevi oboljevanja pa su zbog toga mere pooštrenog nadzora i dalje na snazi.\nStanković je istakao da su nadležni očekivali smanjenje broja obolelih, ali se to uprkos epidemiološkim prognozama nije dogodilo.\n„Praksa pokazuje da sa početkom toplijeg perioda godine epidemije jenjavaju, međutim to u Pčinjskom okrugu nije slučaj“, rekao je Stanković napomenuvši da najčešće obolevaju osobe rođene od 1981. do 1988. godine.\n„U tom periodu se vakcinacija vršila samo jednom dozom vakcine što se pokazalo kao nedovoljno za zaštitu od morbila. Registrujemo i oboljevanje dece do 1 godine starosti koja uopšte nisu vakcinisana, a ugrožena su i deca koja su primila samo jednu dozu vakcine – starosti do 5 godina“, objasnio je Stanković.\nNezanemarljiv je i broj od 70 obolelih zdravstvenih radnika u Pčinjskom okrugu, najviše ih je u Vranju 30 i Surdulici 22, dok je u opštini Bujanovac po ovom parametru situacija nešto povoljnija, registrovano je šestoro obolelih.


Tanjug 28. septembra 2020. 17:45\nMINSK – Beloruska književnica Svetlana Aleksijevič, dobitnica Nobelove nagrade za književnost i istaknuta opoziciona aktivistkinja, napustila je zemlju i otputovala u Nemačku, rekla je njena saradnica Tatjana Tjurina.\nTjurina je za Rojters naglasila da odlazak Aleksijevič iz Belorusije nije povezan sa političkom situacijom i da ona planira da se vrati u zemlju.\nKako je objasnila, Aleksijevičeva je otišla u Nemačku radi lečenja i iz poslovnih razloga.\nSaradnica Aleksijevičeve je, međutim, navela da će povratak književnice u zemlju zavisiti i od toga da li će joj to dozvoliti aktuelne vlasti.\nTjurina je rekla da beloruska književnica ima zakazane poslovne sastanke i da planira da učestvuje na sajmu knjiga u Švedskoj i dodeli nagrada na Siciliji.\nAleksijevičeva je jedna od dvoje visoko pozicioniranih članova opozicioniog Koordinacionog saveta koji nisu završili u zatvoru ili otišli iz zemlje nakon obračuna vlasti sa učesnicima protesta protiv predsednika Aleksandra Lukašenka.\nAleksijevičeva, koja je 2015. godine dobila Nobelovu nagradu za književnost, sve glasnije se protivi aktuelnoj vlasti u Belorusiji, navodi Rojters dodajući da je protiv Korodinacionog saveta pokrenut krivični postupak zbog optužbi za nelegalni pokušaj preuzimanja vlasti.\nČlanovi Koordinacionog saveta optužuju predsednika Aleksandra Lukašenka da je pokrao predsedničke izbore 9. avgusta kako bi dobio šesti mandat, što on negira.


Kozarev: Nema sistemskog odgovora na problem uzurpirane imovine\nUNMIK i Euleks godinama rade na uspostavljanju vladavine prava na Kosovu i Metohiji, ali je situacija i dalje daleko od zadovoljavajuće, rekao je zamenik direktora Kancelarije za Kosovo i Metohiju Dušan Kozarev.\nNils Melcer i Dušan Kozarev (Foto Kancelarija za Kosovo i Metohiju)\nKozarev je ovo rekao na sastanku sa specijalnim izvestiocem Saveta za ljudska prava UN za torturu i druge okrutne, nehumane i ponižavajuće postupke ili kažnjavanje Nilsom Melcerom.\nKako se navodi u saopštenju Kancelarije za Kim Kozarev je u razgovoru naveo da UNMIK i Euleks godinama rade na uspostavljanju vladavine prava na Kosovu i Metohiji, ali da je situacija i dalje daleko od zadovoljavajuće, jer i dalje nema sistemskog odgovora na problem uzurpirane imovine Srba.\nDodaje se da je zamenik direktora Kancelarije za KiM je posebnu pažnju posvetio slučaju Bogdana Mitrovića, uhapšenog zbog navodne umešanosti u ratne zločine, koji se nalazi u višemesečnom pritvoru bez ikakve optužnice.\n“Kozarev je objasnio da je taj slučaj model po kojem se politički instruirano pravosuđe obračunava sa potencijalnim povratnicima i ljudima koji ne žele da svoju imovinu prepuste uzurpatorima”, stoji u saopštenju.\nNavodi se i da gonjenje Srba zbog navodnih ratnih zločina, na osnovu tajnih poternica i nepouzdanih svedočenja koja često podnose uzurpatori imovine, jeste i politički pokušaj pravljenja veštačkog balansa uoči početka rada specijalnog suda za zločine OVK.\nOn je upozorio da ovakva praksa zastrašivanja građana obeshrabruje potencijalne povratnike i jeste direktan atak na slobodu kretanja i čitav niz ljudskih osnovnih prava.\nKozarev je predstavnika UN, takođe, upoznao sa procesom dijaloga Beograda i Prištine, političkom situacijom, kao i problemom nezadovoljavajućeg nivoa održivog povratka interno raseljenih lica na Kosovo i Metohiju.


Tači: Do konačnog sporazuma sa BG uz obostrano priznanje - Naši u svetu\nObjavljeno 16/02/20 u 08:00\nPredsednik privremenih prištinskih institucija Hašim Tači izjavio je da je na Minhenskoj bezbednosnoj konferenciji dobio jasne poruke da Priština mora povećati odgovornost za postizanje konačnog sporazuma sa Beogradom, sa, kako je rekao, “posebnim naglaskom na okončanje dijaloga uz obostrano priznanje”.\n“Poruke svih svetskih lidera u Minhenu u vezi sa Kosovom bile su da se održi partnerstvo Kosova sa EU, NATO i posebno sa SAD“, rekao je, između ostalog, Tači, prenosi prištinska “Koha ditore”.\nOn kaze i da je mu je sa svima sa kojima je razgovarao u Minhenu rečeno da je potrebno povećati odgovornost i spektar politicke saradnje sa SAD, “kako bi se postigla finalizacija sporazuma između Kosova i Srbije, što podrazumeva uzajamno priznavanje”.\nTači je, kako prenosi Kosovo onlajn, istakao da tu “šansu treba iskoristiti”.\n“Ako je iskoristimo, dobićemo decenije ekonomskog razvoja, ako je ne iskoristimo ostaćemo povređeni i izolovani od međunarodne zajednice, bez ekonomskih, političkih, diplomatskih koristi, novih priznanja ili članstva u međunarodnim organizacijama“, naglasio je.\n“Kosovo će biti predstavljeno i razgovaraće se o daljim koracima, kako o liberalizaciji viznog režima, tako i o mogućnostima za bližu saradnju sa svima”, rekao je Tači.\nHašim TačiMinhenska konferencijapriznanje nezavisnotiTakse


Ostajem - novi singl i spot SickTera - eXperiment\nOstajem – novi singl i spot SickTera\nFotografija: Romana Slačala\nMladi negotinski bend Sickter objavio je novi singl pod nazivom Ostajem, a koji ujedno prati i spot.\nBend je od svog nastajanja izuzetno aktivan, što kada je u pitanju auditivni studijski i vizuelni materijal, što kada su u pitanju koncertni nastupi. Njihovu energiju i autentičnost prepoznali su i bendovi Stuttgart Online i Artan Lili, te su u više navrata nastupali kao gosti ovim sastavima. Takođe, bend je obišao i skoro sve značajnije festivalske manifestacije koje su održane u Srbiji tokom minulog leta.\nOvo nam je prva objavljena pesma u kojoj je ulogu glavnog vokala preuzeo Nikola, što i u budućnosti možete očekivati od nas. Posle drugog objavljenog singla, posvetili smo se live nastupima i obišli smo veliki deo naše male zemlje. Sada je došlo vreme da se akcenat posveti digitalnom delu postojanja i konačnom objavljivanju albuma. Takođe, ovo nam je prvi spot u čiju smo se realizaciju i sami maksimalno uključili. Ceo koncept i priču osmislio je Filip, dok je režiju preuzeo Marko Paunović. Hteli smo da spotom objasnimo unutrašnju borbu skrhanog čoveka u suočavanju sa egzistencijalnim pitanjima. Ogromnu zahvalnost dugujemo i Lazaru Ivanoviću koji je bio zadužen za celokupnu organizaciju, poručuju članovi benda.\nKao što su i izjavili, za koncept je bio zadužen Filip Paraskević, za snimanje i vizuelni identitet spota Marko Paunović, dok je izvršni producent i organizator bio Lazar Ivanović. Audio produkciju potpisuje Luka Matković iz studija Citadela Sound Production.\nMuzika je važna: Stuttgart Online i SickTer u Negotinu\nSicker pobednik 4. Velikogradištanske Gitarijade\n20 September, 2019 eXperiment\tPosted in MuZiKaAaAa\tPost Permalink\n← Kratko Kjubrikovo objašnjenje filma „2001: Odiseja u svemiru“\nŽivot predan umetnosti (LEONARD NORMAN COHEN, 1934 – 2016) – Bronislav Radulović →


Beta 24. januara 2022. 13:30\nStruja iz nuklearne energije u EU se proizvodi u 13 članica, a najveći proizvodjač je Francuska koja iz reaktora pokriva više od polovine ukupne proizvodnje.\nUdeo Francuske u proizvodnji energije iz nuklearnih elektrana u EU je 52 odsto a slede Nemačka i Španija sa po devet procenata i Švedska sa sedam odsto.\nTe četiri zemlje zajedno obezbedjuju više od tri četvrine struje proizvedene u nuklearnim kapacitetima EU.\nGledano prema udelu struje proizvedene u atomskim centralama u ukupnoj proizvodnji, slede Madjarska sa 46 odsto, Bugarska, Belgija i Slovenija sa po oko 40 odsto.\nGradjani EU inače su podeljeni po pitanju nuklearne energije.\nKako su pokazale debate gradjana u okviru Konferencije o budućnosti Evrope, neki smatraju da nuklearna energija nije dobra za životnu sredinu, drugi misle da je ugalj još gori a treći se plaše da će energija biti još skuplja ako nuklearne elektrane budu zatvorene.\nU medjuvremenu je grupa stručnjaka koja savetuje Evropsku komisiju o zelenim finansijama kritikovala planove Brisela da gas i nuklearnu energiju označe kao „prelazni“ izvor energije u klasifikaciji održivog finansiranja EU (taksonomiji).\nPlatforma za održivo finansiranje EU u danas objavljenom mišljenju odbacila je predlog Komisije i istakla da se gas i nuklearna energija ne mogu smatrati zelenim u sadašnjim okolnostima, prenosi EURACTIV.com.\nPrema pravilima EU, neka tehnologija se ne može smatrati zelenom ako prouzrokuje „značajnu štetu“ nekom od šest ciljeva „taksonomije“ – ublažavanju klimatskih promena, prilagodjavanju klimatskim promenama, zaštiti vode, prelasku na cirkularnu ekonomiju, sprečavanju zagadjenja i zaštiti biodiverziteta.


ZAVRŠEN ATP MASTERS 1000 TURNIR U PARIZU 2021: Trijumfalni povratak kralja Novaka :: Blog :: Poslovni Svet\nNovak Đoković pobednik je turnira Masters 1000 serije u Parizu.\nNajbolji teniser sveta savladao je u finalu drugog igrača planete, Rusa Danila Medvedeva, sa 2:1 u setovima - 4:6, 6:3, 6:3.\nNo1e se tako delimično revanširao Danilu što mu je uništio san o osvajanju kalendarskog Gren slema.\nDa podsetimo, Rus je slavio u finalu US Opena sa 4:6, 4:6, 4:6.\nPrethodno je u januaru Novak takođe ubedljivo nadigrao Medvedeva u finalu Australijen opena (7:5, 6:2, 6:2).\nTrenutno Srbin vodi sa 6:4 u pobedama protiv najljućeg rivala u svetu tenisa u poslednje dve sezone.\nDanil je branio trofej u Parizu osvojen prošle godine (tada je pobedio Sašu Zvereva sa 2:1 u setovima), a srpski as je slavio po šesti put u "Bersiju" (2009, 2013-5, 2019, 2021), po čemu je ubedljivi rekorder.\nNole je stigao do 86. ATP titule u karijeri.\nTo i nije toliko bitno, jer je naš as fokusrian samo na najveće turnire, gde dominira.\nOvo je Noletov 37. Masters 1000 trofej, po čemu je najuspešniji u istoriji "belog sporta". Nadal ima titulu manje (36), a Federer je daleko zaostao sa 28 "hiljadarki".\nĐoković je apsolutni kralj velikih titula, ima ih čak 62 (20 Gren slemova, 37 Mastersa 1000 i 5 ATP šampionata), Rafa ima 57, a Rodžer 54.\nŠto je najvažnije, već samim plasmanom u finale dvoranskog turnira u Parizu (a Nole je ove godine slavio i na otvorenom, na šljaci "Rolan Garosa", čime je ponovio podvig Andrea Agasija iz davne 1999. godine), Srbin je osigurao prvo mesto na kraju godine po rekordni sedmi put. Tako je Đoković pretekao idola iz detinjstva, Pita Samprasa, koji je šest puta u nizu bio najbolji (1993-98).\nNole je sada sam na vrhu u toj izuzetno važnoj i prestižnoj listi, praktično je sedam puta svetski šampion u tenisu u poslednjih 11 godina: 2011, 2012, 2014, 2015, 2018, 2020, 2021.\nTri puta je u poslednjih 11 godina Rafa Nadal završavao kao prvi, a jednom Endi Mari.\nLegendarni Rodžer Federer poslednji put je slavio u ovoj kategoriji davne 2009. godine.\nNo1e je trijumfom u Parizu ne samo povratio malo poljuljano samopouzdanje posle neugodnih poraza na Olimpijadi u Tokiju i Njujorku, nego se ozbiljno učvrstio na čelu ATP liste i obezbedio vođstvo čak i ako propusti "Ozi Open" u januaru.\nNajbolji teniser sveta svih vremena sada ima čak 3300 poena više od drugoplasiranog Medvedeva.\nNaš as će sigurno brojati do 354 sedmice vladavine na čelu ATP karavana, a ako ne ostane na snazi skandalozna diskriminišuća odluka vlade države Viktorija da u Melburnu mogu da nastupaju samo vakcinisani igrači, Novak će sigurno oboriti i apsolutni rekord Štefi Graf (377 nedelja na čelu WTA liste).\nNo, očigledno je nova deviza Zapada u odnosu na Srbina - "ako ne možeš da ga pobediš, diskvalifiši ga ili mu zabrani učešće". Pošteno, nema šta?!\nŠto se tiče Završnog mastersa sezone, na njemu su nova lica Poljak Hubert Hurkač i Norvežanin Kasper Rud, velika osveženja ove teniske sezone uz Britanca Kamerona Norija.\nTu su, sem pomenute dvojice iznenađujućih učesnika, kao kandidati za naslednike vladajuće "velike trojke" redom Medvedev, Zverev, Cicipas, Rubljov i Beretini, sve mladi igrači koji fantastično igraju već nekoliko sezona u nizu.\nNovak bi trijumfom u Torinu izjednačio jedan od poslednjih rekorda koje drži "Fedeks", a to je šest trijumfa na ATP šampionatu.\nSrpska legenda ima pet titula na Završnom turniru sezone i svakako mu ne nedostaje motiva da još jednom ispiše istoriju "belog sporta".\nOLIMPIJSKE IGRE U RIO DE ŽANEIRU - 14. DAN: Renesansa Srbije, prava lavina naših medalja EVROPSKO PRVENSTVO U ATLETICI U CIRIHU 2014: Srebrno koplje Tatjane Jelače ATP MASTERS 1000 PARIZ: Novak lako odbranio titulu i postavio nove rekorde ATP MASTERS 1000 PARIZ: Novak u polufinalu, teška pobeda protiv Tomaša Berdiha ZAVRŠEN VIMBLDON, ENDI MARI DRUGI PUT ŠAMPION: Škot u borbi za teniski tron ATP MASTERS 500 DUBAI: Rutinska pobeda Novaka Đokovića protiv Vašeka Pospišila na startu Lapsus sa Australijen opena: LAKI LUZERI ATP MASTERS 1000 MONTE KARLO: Novak podsetio na stare dane, bolji od Ćorića posle velike borbe US OPEN - DVANAESTI DAN: Novak i dalje nedodirljiv za Čilića, u velikom finalu rival Federer US OPEN 2017 - DRUGO KOLO: Viktor i Aleksandra idu dalje, Janko nije mogao više FINALNA SERIJA ABA LIGE - TREĆI MEČ: Crvena zvezda odbranila titulu, Cedevita deklasirana PRVA FAZA KOŠARKAŠKE EVROLIGE - 13. KOLO: Rutinska pobeda Olimpijakosa, Zvezda neefikasna ATP I WTA TURNIR U MOSKVI: Dušan bolji od Janka, Jankovićeva pobedila imenjakinju Ostapenko SVETSKO PRVENSTVO U KOŠARCI 2014: Srbija vicešampion planete, Amerikanci "vanzemaljci" ATP/WTA MASTERS MAJAMI: Novak nastavlja sa rekordima, slab otpor Nišikorija u finalu


Jokićeva totalna dominacija: Otkriveno ko je dobio koliko glasova u MVP trci! - Svetionik.com\n134 mesto 189\n148 Jokićeva totalna dominacija: Otkriveno ko je dobio koliko glasova u MVP trci!\nTelegraf · 09.06.2021 08:24\nPogled na listu glasova koji su se dodeljivali u borbi za MVP titulu otkrili su veliku stvar - uopšte nije postojala dilema da Nikola Jokić neće uzeti pomenutu titulu za sezonu 2020/21.\nTelegraf 2 mesto · 22.06.2021 13:51\nPodeli (2,828) Tweet\nTelegraf 3 mesto · 23.06.2021 20:50\nPodeli (2,001) Tweet\nTelegraf 2 mesto · 23.06.2021 10:00\nKapiten reprezentacije Srbije, Miloš Teodosić, dao je intervju za Mozzart Sport u kojem je glavna tema bila reprezentacija Srbije, predstojeće obaveze koje očekuju Orlove najpre na kvalifikacionom turniru u Beogradu za Olimpijske igre, a onda, nadamo se i u Tokiju na najvažnijoj sportskoj smotri. Pročitaj više\nPodeli (1,886) Tweet\nTelegraf · 23.06.2021 08:22\nZabrinuo je nas je eminentni komentator Eurosporta i nekadašnji dvostruki šampion Rolan Garosa, Aleks Koreča rečima da Novak Đoković možda neće zaigrati na Olimpijskim igrama, kako bi sačuvao snagu za US Open i tako osvojio "godišnji Gren slem". Međutim, navijači najboljeg na svetu ne moraju da brinu, pošto je iz Teniskog saveza Srbije stigao demanti takve informacije! Pročitaj više\nPodeli (1,287) Tweet


Korona virus,Vruće teme |\nKako vreme promiče, sve je više glasova koji tvrde da će ekonomska kriza koju je izazvao korona virus prekidanjem lanaca snabdevanja (usled čega je smanjena ili zaustavljena proizvodnja) i odložena potrošnja (usled mera socijalne distance ili povećanja neizvesnosti) imati mnogo veći uticaj na ukupna privredna kretanja nego što se to prvobitno predviđalo.\nNaročito zato što su sada ekonomski problemi koji su prvobitno pogodili nekoliko grana (najjače turizam, transport i ugostiteljstvo) počeli da se šire kroz celu privredu. Šta se trenutno dešava kada je reč o ekonomskim merama u borbi protiv pandemije?\nNova procena nezaposlenosti u SAD\nBanka federalnih rezervi u Sent Luisu predstavila je svoje procene za kretanje nezaposlenosti na tržištu rada SAD. Prema ovoj proceni, banka očekuje gašenje 47 miliona radih mesta tokom ove godine, što bi trebalo da nezaposlenost sa 3,9% u oktobru 2019. poveća na gotovo neverovatnih 32%. Kada ovo uporedimo sa stopom nezaposlenosti na vrhuncu nakon finansijske krize od 9,6% (2010), deluje kao gotovo neverovatan podatak. Poređenje sa stanjem tokom Velike depresije 1929-1932, kada je stopa nezaposlenosti iznosila 25%, čini ovu projekciju još dramatičnijom.\nOno što pruža mali tračak nade jeste to što je ova analiza rađena pre usvajanja mera Kongresa, pa ostaje mogućnost da ove mere značajno ublaže potencijalni gubitak radnih mesta. Takođe, reč je o ukupnoj proceni ugašenih radnih mesta, bez procene o otvaranju novih, pa će polagano vraćanje privrede na stanje pre izbijanja pandemije uticati na otvaranje novih radnih mesta, što bi trebalo dodatno da poboljša sliku stvarnog stanja.\nJP Morgan znatno smanjio procene obima privredne aktivnosti u SAD\nInvesticiona banka JP Morgan je nedavno revidirala svoje procene kretanja u američkoj privredi, i to naniže. Prvobitno, JP Morgan je 13. marta (dan pre nego što je Svetska zdravstvena organizacija zvančno proglasila globalnu pandemiju korona virusa) procenio ekonomski pad tokom prva dva kvartala u privredi SAD od -2% i -3% respektivno, u poređenju sa ostvarenom proizvodnjom u istim kvartalima u prethodnoj godini. Potom su ove procene revidirane, i to na -4% tokom prvog kvartala i -14% tokom drugog; ali ove nove projekcije najavljuju nezapamćenu recesiju od -10% u prvom kvartalu i -25% u drugom.\nIako je moguće očekivati vraćanje barem pojedinih grana na stanje pre pnademije, ovo neće biti ni brz niti lak proces. Pitanje je koliko će za ovaj oporavak privrede trebati vremena, jer čak i da se sve industrijske grane vrate na nivo pre krize odmah po završetku pandemije (idealno, početkom trećeg kvartala), ovo će i dalje značiti duboku recesiju na nivou cele godine jer neće biti moguće pokriti smanjenje proizvodnje tokom prve polovine godine.\nNedavno je i Economist Intelligence Unit (EIU), konsultantska kompanija vezana za čuveni britanski list The Economist, predstavila svoje projekcije za najvažnije svetske privrede. Njihove procene su manje katastrofične u odnosu na predikcije JP Morgana ili sličnih investicionih banaka, ali su i dalje veoma zabrinjavajuće.\nProcenjena privredna kretanja u odnosu na prethodni kvartal; izvor: EIU\nEvropu i SAD izgleda čekaju veoma nezgodna vremena u narednih nekoliko meseci. Međutm, ono što uliva malo optimizma jeste stanje u Kini koja je imala veliki pad ekonomskih aktivnosti tokom prvog kvartala (Q1) usled mera za suzbijanje virusa, da bi potom zabeležila njihov značajan rast kada se krenulo sa popuštanjem mera. Ovaj rast u Q2 u odnosu na prethodni je ipak posledica niske statističke osnovice, i stanje bi delovalo mnogo poraznije kada bi se poredilo sa podacima iz ovog kvartala u prethodnoj godini.\nI sa ovako brzim oporavkom, najviše čemu bismo mogli da se nadamo ove godine bilo bi samo povratak na staro: EIU procenjuje ukupan rast kineske privrede tokom ove godine na samo 1% BDP-a.\nFiskalni savet uglavnom pozitivno ocenio mere Vlade\nFiskalni savet, nezavisno regulatorno telo, nedavno je objavio radni document – Ocenu antikriznog programa mera Vlade. Ocena Fiskalnog saveta je u skladu sa onim o čemu smo već pisali: mere su uglavnom dobre i smislene, ali se to ne može reći i za meru podele 100 evra punoletnim građanima koja nema ekonomsko opravdanje (veliki deo potrošnje će ili biti odložen usled neizvesnosti ili će se preliti na uvoz) i nije socijalno odgovorna (jer novac odlazi svima, a ne samo siromašnima).\nKao problem je navedeno i kašnjenje sa donošenjem i implementacijom ekonomskih mera – dok su druge zemlje bile mnogo agilnije u donošenju ovih mera, a neke od njih čak počele i sa sprovođenjem, kod nas mere još uvek nisu ni usvojene. Kašnjenje može da bude preskupa cene za veliki broj malih preduzeća širom zemlje, naročito ako se sa primenom glavnih merabumera počne tek od druge polovine maja, kako je najavljivano.\nOvo bi trebalo da posluži kao upozorenje Vladi da nije dovoljno samo najavljivati mere u medijima, već da treba aktivno raditi na njihovoj primeni.\nTAGS: ekonomija Ekonomist ekonomske mere Fiskalni savet Kina korona virus nezaposlenost SAD Vlada Srbije\nTajne službe ili narod – čija je ekstremna desnica u Srbiji? October 21, 2020


Vlada FBiH donijela odluku o smanjenju cijene gasa za 8,59%, u Visokom još uvijek stare cijene – Visokoin.com\nVlada FBiH donijela odluku o smanjenju cijene gasa za 8,59%, u Visokom još uvijek stare cijene\nVlada Federacije BiH donijela je odluku o smanjenju veleprodajne cijene gasa distributerima za 8,89 posto, a odluka je trebala biti na snazi od 1. januara 2020. godine. Tako je bar izjavio direktor BH Gasa Jasmin Salkić, a odluka o smanjenju cijene došla je zbog pada cijene gasa na svjetskom tržištu. Analogno tome cijena gasa u Visokom prilikom avansne kupovine u JP “Visoko Ekoenergija” je trebala biti niža.\nNažalost to nije tako. I za to nije krivo JP “Visoko Ekoenergija” jer oni u praksi dobiju obavijest od BH Gasa o promjeni cijene gasa što se do danas nije desilo, a što ide na štetu krajnjih korisnika. Kako smo uspjeli nezvanično saznati i u BH Gasu zvanično nisu dobili nikakvu obavijest od Vlade Federacije. Nadalje saznajemo da ovo nije prvi put da se kasni sa provođenjem odluka o pojeftinjenju cijena gasa, a što u praksi znači da visočki korisnici koji jedini unaprijed plaćaju gas to direktno osjete u svojim novčanicima.\nPodsjećamo, direktor BH Gasa Jasmin Salkić 25.12.2019.godine za sarajevsko Oslobođenje je izjavio:\n– Kao što smo obećali da će doći do smanjenja cijene gasa, u momentu kada nam to dozvoli kretanje cijene nafte i naftnih derivata, to sada i činimo. Mi smo dali prijedlog našem Nadzornom odboru i Vladi FBiH da se cijena smanji za devet posto, što je i usvojeno prije nekoliko dana, tako da mi sada distributivnim kompanijama u Sarajevu i Visokom šaljemo nižu cijenu od Nove godine. Vidite i informaciju da je napokon došlo do dogovora između Ukrajine i Rusije, mada mi nismo imali nikakvu najavu da bi moglo doći do zastoja transporta gasa iz tog pravca.


Jeftini letovi za Ho Ši Min - Avio karte Ho Ši Min - eSky.rs\nAvio karte do Vijetnama\nAvio karte za Ho Ši Min\nPretražite letove za Ho Ši Min\nProverite najbolje prilike za letove za Ho Ši Min\nVreme u Ho Ši Minu (°C) - prosečne temperature i sunčani dani\n✔ Postoje li posebne ponude za letove za Ho Ši Min na eSky.rs?\n✔ Mogu li se pobrinuti za osiguranje prilikom rezervacije leta za Ho Ši Min?\n✔ Ako rezervišem let za Ho Ši Min, mogu li da rezervišem ujedno i smeštaj?\n✔ Koje avio-kompanije nude letove za Ho Ši Min?\nBudite sigurni, da na eSky.rs ponuda letova za Ho Ši Min uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Ho Ši Minu\nPopularne avio kompanije za Ho Ši Min\nRed letenja:\tHo Ši Min\nTražite smeštaj? Proverite najbolje hotele u Ho Ši Minu\nNađite smeštaj u Ho Ši Minu\nJeftini letovi do Vijetnama Jeftini letovi iz Vijetnama Jeftini letovi za Fukvok Jeftini letovi iz Fukvoka Jeftini letovi za Petropavlovsk-Kamčatski Jeftini letovi iz Petropavlovsk-Kamčatskog\nJeftini letovi do Argentine Jeftini letovi iz Argentine Jeftini letovi do Noyabrsk Airport Jeftini letovi od Noyabrsk Airport


Savremene kuhinje kompanije KicheConcept\nLjudi često previše idu u krajnosti sa dizajnom – ultramoderno ili udobno, jednostavno ili komplikovano. Malo je pravih kuhinja koje mogu ispuniti najviša stilska očekivanja u svakodnevnim uslovima.\nKompanije žele da ponude neverovatno savršene kreacije svojih proizvoda. Ove ideje firme KicheConcept predstavljaju pragmatična, moguća i živopisna rešenja koja odlično funkcionišu i u okolnostima svakodnevnog korišćenja.\nNeki od ovih primera imaju moderne linije i materijale sa dodirom boje, topline i raznim teksturama. Kontrast i detalji čine da neki elementi odstupaju od jednostavnih.\nBez obzira kakvu kuhinju želite, treba razmotriti više pristupa istovremeno.\nEkstreman dizajn može delovati dobro u časopisu, ali da li će biti koristan u vašoj kući?


Ramos: Ne možemo uvek da pobeđujemo, ipak je španska liga najbolja na svetu - Sportske novosti\nNaslovna Fudbal Novosti Fudbal Ramos: Ne možemo uvek da pobeđujemo, ipak je španska liga najbolja na...\nReal Madrid je u okviru 12. kola španske “La Liga” na svom terenu remizirao protiv Betisa u utakmici na kojoj nije bilo golova i tako propustio priliku da preuzme samostalno vrh tabele.\nNakon susreta, kapiten “Kraljevskog kluba” – Serhio Ramos istakao je da su ovakvi rezultati i normalni, te da ne mogu da ostvaruju pobede na svakom duelu, jer igraju u trenutno najjačoj ligi na svetu.\n“Ovo je fudbal i nije lako pobediti. Ne možeš da očekuješ da ćeš pobediti u svakoj utakmici, s kim god da igraš, jer je naša liga najbolja na svetu. Bila je to dobra prilika da budemo sami na vrhu, borili smo se od prvog minuta, ali nismo uspeli da damo gol. Imali smo pravi pristup, odbrana dobra, a treba da odamo priznanje i Betisu, oni su tim koji voli da čuva loptu, nije lako”, kazao je iskusni defanzivac.\nPrethodni tekst[PREMIUM] Jedan od timova sa rezervama i omladincima danas, faliće 14 standardnih igrača!\nSledeći tekstZa nastavak niza potrebna su nam najviše 2 gola!


Hit u Japanu: Agencije rasturaju brakove i veze, usluge do 30.000 dolara\nU Japanu, u sivoj moralnoj zoni i na granici legalnog i nelegalnog, djeluju agencije koje se specijalizuju za rastavljanje bračnih i drugih parova na zahtjev ljubavnika i roditelja. Njihove usluge mogu da koštaju i do 30.000 dolara.\nTipično, mušterije rastavljača su ljubavnice koje se osjećaju iskorišćeno, jer se duže vremena zabavljaju sa oženjenim muškarcem koji im obećava brak ali oteže s razvodom, izgovarajući se djecom i drugim razlozima. Među ženama naručiocima ima i onih koje su zatrudnjele, ali i onih koje tvrde da ljubavnik želi da im se prikloni ali da njegova žena, uprkos tome što zna za nevjerstvo, iz inata ne želi da mu omogući razvod.\nNaručioci su često hostese koje rade u noćnim klubovima gdje za novac služe piće i razgovaraju sa muškom klijentelom, te umiju da stupe u vezu s nekim od svojih imućnijih, oženjenih mušterija, koji onda finansiraju njihove potrebe za garderobom i kozmetikom.\nOne imaju novca, i kada dostignu zrele godine i osjete da za njih počinje da pada interesovanje, nerijetko požele materijalnu i fizičku bezbjednost braka, a jedan od načina da se to ostvari je obratiti se rastavljačima za pomoć.\nKao klijenti rastavljača pojavljuju se i roditelji koji su zabrinuti za budućnost svog djeteta zbog partnera koga je ono izabralo, ali i ljudi koji s metom akcije nemaju nikakve fizičke ili rodbinske odnose ali jednostavno ne mogu da prihvate da je njihovo voljeno biće izabralo nekog drugog, pa otud osjećaju potrebu da uposle rastavljača i posegnu za surovim i nemoralnim činom rasturanja tuđeg života.\nInteresantno je da pojedini rastavljači od svojih klijenata zahtijevaju potpunu svijest o odgovornosti i mogućim posljedicama – da u svojoj glavi prvo razbistre šta je to što žele, pa čak i sebi priznaju da je ono što se spremaju da učine moralno problematično i može dovesti do ozbiljnih komplikacija, uključujući tu i tužbu i zahtjev za materijalnu odštetu u slučaju da meta operacije otkrije da je protiv nje izvršena tajna akcija rastavljanja.\nI sami rastavljači su šarenolika družina – među njima ima onih koji dolaze iz detektivskih agencija i koji, bar na riječima, nastoje da u praksi izbjegnu nezakonite radnje kao što su prijetnje ili korišćenje svojih operativaca za seksualno zavođenje ciljanih osoba, ali i onih koji su porijeklom iz podzemlja i koji se ne libe da koriste takve metode.\nProces razdvajanja ciljanog para, sudeći po reklamnim sajtovima, obično košta između deset i 30 hiljada dolara. Veliki raspon u cijeni usluge objašnjava se različitim strategijama koje rastavljači moraju da primijene i vremenom koje je potrebno za uspješno izvršenje.\nTipično, oni, najprije prate metu, pomno prikupljaju informacije o njenom kretanju, ponašanju i sklonostima, te nastoje da dođu u posjed kompromitujućeg materijala koji bi mogao da je ocrni pred partnerom i tako prouzrokuje razdor u vezi.\nTo klasično pribavljanje materijalnih dokaza, najčešće fotografija, o tome da se jedan od partnera kocka, troši novac na animir dame ili džentlmene u noćnim klubovima, posjećuje javne kuće ili ima ljubavnicu, odnosno, ljubavnika košta osjetno manje nego akcija da se dvoje ljudi u vezi koji ne varaju jedno drugo i nemaju nikakve tajne iz prošlosti razdvoje spletkarenjem, podmetanjem ili zavođenjem.\nU slučaju kada je za razdvajanje nekog para potreban metod koji prevazilazi uobičajeni detektivski rad, kao što je zavođenje, najjeftiniji je pristup da jedna osoba priđe meti i pokuša da je zavede.\nNeke agencije za rastavljanje, međutim, upozoravaju svoje klijente da takva mjera, čak i kada uspije, može biti kratkog daha, pa čak i kontraproduktivna.\nOvo stoga što se dešava da partner koji je prevaren, naročito ako je riječ o bračnoj vezi, gdje u slučaju raskida postoje problemi kao što su raspodjela imovine ili šta činiti sa djecom, oprosti prevaru jer je razvod suviše komplikovan i prijeti da izazove dugoročne ekonomske i emotivne posljedice.\nTakođe, dešava se i da meta zavođenja i provokacije ne podlegne iskušenju i svom partneru ili partnerki kaže šta se dešava i na taj način, zapravo, produbi uzajamno povjerenje i poštovanje.\nRastavljači zato klijentima preporučuju sofisticiraniju i trajniju (čitaj: lukaviju), i samim tim skuplju, operaciju, u kojoj meti prilazi pripadnik istog pola, tokom vremena ostvaruje dublje prijateljstvo i zatim joj, kao bliski drug ili drugarica, savjetuje da se raziđe sa partnerom.\nNajsloženija je akcija u kojoj dva operativca nastupaju kao supružnici, ostvaruju kontakt sa parom koji treba rastaviti i, kao njihovi kućni prijatelji, tokom dužeg perioda rade na tome da ih zavedu i posvađaju.\nRazaranje nečije veze i prisvajanje osobe koja se želi za sebe nije nimalo jeftino ni za japanske uslove, pa ljubazni preduzetnici iz rastavljačke grane nude plaćanje na rate, kreditiranje, kao i šeme u kojima njihova usluga košta nešto više od standardne cijene ali se zato veći dio svote isplaćuje samo u slučaju uspjeha operacije, kao nagrada za dobro obavljen posao.\nTu se, međutim, javlja po njih bolno pitanje definicije uspjeha.\nNaime, te dovitljive djelatnike sve raznovrsnijeg i moralno sve upitnijeg uslužnog sektora u Japanu mori problem neutješnih mušterija koje ne žele da im plate uprkos tome što su oni pošteno odradili svoj (prljavi) posao, ili zbog toga što se rastavljeni par pomirio ili zbog toga što osoba koja je bila primarna meta nakon razlaza sa dotadašnjim partnerom nije htjela da stupi u vezu sa naručiocem operacije.\nKao sjeme razdora između rastavljača i njihovih klijenata nameće se i pitanje dokaza da je operacija razdvajanja uspjela u slučajevima kada njen naručilac nije dovoljno blizak sa metom da bi od nje direktno saznao o raskidu, ili kad ciljani partneri žive na većoj udaljenosti jedan od drugog pa nije moguće pouzdano utvrditi da li je veza okončana ili još uvijek traje, odnosno, da li je to što se ne sastaju rezultat akcije rastavljača ili prosto fizičke razdaljine.\nRastavljači, u nastojanju da sebe zaštite ali pri tom i ne otjeraju potencijalne mušterije, ovim problemima prilaze tako što nude i usluge praćenja i nadgledanja situacije nakon razlaza ciljnog para, kao i, ako se ukaže potreba, intervencije u svrhu sprečavanja pomirenja.\nDa bi ublažili nedoumice mušterija u vezi odnosa cijene i efikasnosti usluga koje pružaju, oni su takođe uveli i dva platna razreda kada je u pitanju nagrada za njihov dobar rad: manji “honorar za uspjeh”, koji se naplaćuje za privremeno postignuće u cijepanju veze, i veći “honorar za potpuni uspjeh”, koji traže u slučajevima kada je veza trajno i bespovratno uništena, za šta je kriterijum najčešće zvanični razvod braka.\nPlodno tle za rastavljače\nTermin “rastavljač” prvi put se proširio početkom 2001. godine kada je na televiziji Njihon u kasnom večernjem terminu prikazana kratka i slabo zapažena serija pod tim naslovom, koja je govorila o neobičnom radu sumnjive ali simpatične detektivske agencije koja za velike sume novca rješava intimne probleme u odnosima sa suprotnim polom.\nU dalekoistočnoj carevini danas radi bar dvadesetak firmi koje su specijalizovane za tu vrstu djelatnosti i operišu u sivoj zoni koja se proteže sa obje strane tanke linije koja dijeli zakonito i nezakonito.\nIpak, puno običnih japanskih građana ne zna za profesiju rastavljača i na njeno pominjanje reaguju s iznenađenjem, pa i zgražavanjem, mada ima i onih koji smatraju da njihova djelatnost, u dijelu u kojem se odnosi na zaštitu žena od nasilnih muškaraca koji ne žele da usliše molbu o raskidu veze, može biti korisna.\nPostojanje tih organizacija govori o domišljatosti sloja ljudi koji koketiraju s kriminalom i pri tome, koristeći uglađen rečnik, pažljivo uređene veb sajtove i ugovorne obrasce, održavaju fasadu pristojnosti i legalnosti.\nOno, takođe, možda ukazuje i na sebični, materijalistički karakter savremenog, konzumerskog i merkatilnog društva u kojem razmaženi i otuđeni pojedinci priželjkuju da u svemu prođu lako, uključujući tu i važne međuljudske odnose u koje je potrebno ulagati puno vremena i truda – društvo u kojem se rješenje sopstvenih problema, među kojima i onih najdublje lične prirode, nastoji prenijeti na druge, a tuđa naklonost i ljubav pokušavaju kupiti novcem.\nIako se korišćenje rastavljača u Japanu uglavnom osuđuje kao izraz lične sebičnosti i beskrupuloznosti koji su strani tradicionalnom kolektivističkom duhu koji naglašava obzir i razumijevanje za druge, ponuda tih profesionalaca sumnjivog morala na neki način ima plodno kulturno tlo u toj zemlji – u japanskoj kulturi postoji snažan edukativni obrazac koji uči da je nezrelo i sramotno svoje intimne probleme dijeliti sa kolegama i prijateljima, pa i sa porodicom, te da je tražiti usluge i pomoć u toj sferi nedolično, jer to predstavlja sebično nametanje sopstvenog tereta drugima.\nZato mnogi Japanci radije trpe neprijatnu situaciju, a neki i osjećaju da je psihički lakše unajmiti nekoga ko nije izravno umiješan u njihov život da im pomogne, nego tražiti od svojih prijatelja i rođaka da intervenišu za njih.


Trebješanin: Svuda postoje podele, ovde zbog njih spremni da se ubijaju\nVesti Autor:FoNet28. mar. 202112:2717 komentara\nSvuda postoje podele, ali su zbog njih ljudi ovde spremni da se ubijaju, upozorava psiholog Žarko Trebješanin, dok politikolog Vuk Velebit ocenjuje da je nedostatak duštvenog dijaloga doveo do razdora i polarizacije po svakom pitanju.\nOn je za FoNet rekao da se ljudi na osnovu stavova automatski svrstavaju u različite koševe.\nEP pohvalio Srbiju zbog dijaloga, stručnjaci skeptični za nastavak pregovora\nOde Vučiću u Skupštini Srbije: Mudra politika predsednika\n26. mar. 2021 6\nPo njemu, za tu situaciju najodgovorniji su vlast i Aleksandar Vučić, koji bi, kao predsednik Srbije, trebalo da bude kohezivni faktor, da okupi različite grupe i sa njima iskreno vodi dijalog, „a ne da jedan dan imamo dijalog, a da se drugi dan taj dijalog obesmišljava crtanjem meta na čelo neistomišljenicima“.\n„Kada kreirate takav narativ, onda imate i odgovor opozicije koji je neretko vrlo oštar“, ukazao je Velebit i i ocenio da ni ona nije lišena odgovornosti.\nNapominjući da polarizaciji u javnom prostoru doprinose i „reči fašizam, diktator, mafijaši, lopovi, žuta banda ili ološ“, on je rekao da je glavna uloga političkih partija da artikulišu i kanališu nezadovoljstvo građana, a ne da produbljuju sukobe.\nNasuprot tome, predstavnici opozicije se svakodnevno prepucavaju, lome noge jedni drugima i govore o svađama i sukobima, primetio je Velebit, koji smatra da „građane to ne interesuje, zbunjeni su, imaju još veću odbojnost i okreću se prema sebi“.\nPrema njegovom predviđanju, „ti će građani sutra sami uzimati pravdu na ulicama, i to je jedna opasna situacija koje svi moramo da budemo svesni“.\nVelebit: U Skupštini se proizvodi mržnja prema svima koji ne misle kao Vučić\nVelebit još napominje da Narodna skupština više nije narodna skupština, već sala odakle se proizvodi mržnja prema svima koji ne misle kao Aleksandar Vučić, a gde je poslanicima rečeno koga da napadaju.\nOn, međutim, smatra da to lako može da se promeni, zajedno sa uređivačkom politikom tabloida i načinom govora najviših državnih funkcionera, ali je pitanje kako bi se ta promena odrazila na Vučićevu političku moć.\n„Mislim da su se granice normalnog, pristojnog i onog što se može raditi u javnom prostoru dosta pomerile, a možda su i izbrisane“, naglasio je Velebit.\n„Najveća tekovina ove vlasti biće to što više ne postoji reč sramota“, procenio je on, uz poruku da nikoga „nije blam“ da bilo šta kaže i uradi, jer zna da ne postoji nikakva odgovornost za javno izgovorenu reč.\nI Trebješanin misli da je vlast velikim delom odgovorna za polarizaciju društva i ilustruje da ljudi, zbog podele na „izdajnike“ i „patriote“, neće da idu na slavu jedni kod drugih ili da popiju kafu.\nTo se posebno zaoštrava ako takvi signali stižu iz vrha države, predočio je on i kao „poziv na istrebljenje“ označio „stalno prozivanje onih drugih kao plaćenika i izdajnika“ i koji se, bez obzira na to kakva je podela u pitanju, „tretiraju kao neljudi“.\nPo Trebješaninu, ovde je veliki problem to što ljudi neće da čuju svoje neistomišljenike, jer smatraju da oni govore gluposti, da je tu nešto maltene protivprirodno.\nTrebješanin: Vlast dijalog percipira kao slabost\nKako je rekao FoNetu, za uspostavljanje dijaloga neophodni su makar elementarna tolerancija i želja da razgovaramo baš sa onima koji ne misle kao mi, jer od njih može da se nauči nešto novo i interesantno.\n„Za jedno moderno društvo, vi morate da imate strpljenja, razumevanja, da čujete drugog, čak i da čujete ono što možda ne kaže, što ne kaže eksplicitno, ali na to misli“, rekao je Trebješanin, objašnjavajući da je reč o empatiji, razumevanju, ne samo na intelektualnom, već i na emotivnom nivou.\nOn, međutim, ukazuje da vlasti dijalog percipiraju kao popuštanje i slabost, umesto da shvate da je i u njihovom interesu da čuju druge i da saznaju šta oni misle, šta hoće, kakve potrebe imaju, kakve su im želje i šta im smeta.\n„Bez toga, mi ćemo samo još više da tonemo u jedno maltene ratno stanje“, zaključio je Trebješanin.\ndijalogNarodna skupštinatolerancijavlastvuk velebitŽarko Trebješanin


Rock Svirke Festival 2015 ~ Mreza Kreativnih Ljudi\n9.12.15 desavanja, svirka No comments\nU petak, 11. decembra sa početkom u 20h, muzički portal, izdavačka kuća i koncertna agencija RockSvirke održaće jednodnevni festival u Domu omladine Beograda (sala Amerikana) gde će predstaviti svoj izbor mladih bendova iz regiona: Jam Ritual (Varaždin), And The Kid (Zagreb), Nord (Rijeka), Uvertira (Novi Sad) i Wolfram (Novi Sad). Uz uslov da su 2015. godine objavili svoje debi albume, ovi bendovi su se odlično pokazali publici ubrzo nakon svog nastanka, najpre svojom energijom na nastupima, pobedom na nekim od većih takmičenjima i, svakako, svojom izuzetno kvalitetnom muzikom.\nUvertira je bend koji čine četiri momka, nastao novembra 2007. u Novom Sadu. Predstavljaju se kao "skupina pokušaja da stvore nešto što ne mari za granice i ostale nebitne razlike koje čine razdaljinu između ljudi", te veliku važnost pripisuju živim nastupima, "kao najiskrenijem načinu komunikacije kroz muziku"... Muzika koja nije ograničena na žanr ili stil.\nJam Ritual je četvoročlani bend iz Varaždina, nastao 2009. godine. Uprkos različitim muzičkim uticajima pod kojim su bili članovi, bend ima čvrsto definisan zvuk koji se najbolje može opisati kao rok bluz. Godine 2012. su objavili svoj prvi singl, zatim kasnije još dve pesme dok nisu snimili album "Greasebucket" koji sadrži originalne pesme i koji su objavili 2015. godine. Do sada su imali brojne nastupe od kojih je dobar deo na domaćim i stranim festivalima uz značajna imena.\nNord je petorka iz Rijeke koja se oformila krajem 2013. godine, da bi već u svom četvrtom nastupu uspeli odneti pobedu na ovogodišnjem JelenDemo Festu! U konkurenciji od čak 460 bendova iz celog regiona pobedili su u finalu te uz to odneli i nagradu za najboljeg basistu festivala. Grupa je sačinjena je od vrlo šarene te redom iskusne ekipe riječkih muzičara, a uticaji koji ih inspirišu su jednako šareni, pa su kao muzičke uzore koji ih vode u stvaranju spomenuli David Bowiea i Pink Floyd, preko Faith No More i Tool, pa sve do Depeche Mode i QOTSA. U studiju su od leta 2014., gde pripremaju prvi album sa kojeg su objavili svoj prvi singl "Play Restart".


- Izuzetno cenim kompletan košarkaški opus gospodina Duška Ivanovića, i kao igrača i kao trenera. Međutim, ova vest bi bila istinita kada bi se u KK Crvena zvezda pitali i kadrovirali pojedini Crnogorci sa znamenitih njihovih portala i “Pobjede”. Istovremeno, našem velikom sportskom rivalu iz prošle sezone, podgoričkoj Budućnosti, želimo puno sreće u predstojećoj sezoni sa novim konceptom i trenerom. Drago mi je da sve ove glasine koje se pojavljuiju u poslednjih nekoliko dana pokazuju koliko je Crvena zvezda velika i koliki je mamac mnogima u svakom pogledu za njihove neostvarene snove - rekao je za Blicsport Nebojša Čović, prvi čovek crveno-belih.\nZvezda prodala 1.600 sezonskih ulaznica, akcija sa velikim popustom produžena\nIvanović je prethodne sezone vodio ruski Himki, koji će naredne godine igrati Evroligu, ali je crnogorski stručnjak na izlaznim vratima kluba. Takođe, i Dejanu Radonjiću, treneru Zvezde, poslednjeg dana juna ističe ugovor sa srpskim i regionalnim šampionom.\nČOVIĆ PONOVIO OPTUŽBE "Pokradeni smo u finalu Kupa, PARTIZAN NEĆE OSVOJITI ABA LIGU ako ne bude krađe i muljanja"


19.02.2018 u 11:15\nPopović: Ramu proglasiti „personom non grata” u Srbiji\nIzjava premijera Albanije Edija Rame da će Albanija i lažna država Kosovo imati zajedničku spoljnu politiku i predsednika uperena je protiv mira u regionu i predstavlja neprijateljski čin prema Srbiji i srpskom narodu, ocenio je predsednik Srpske narodne partije (SNP) Nenad Popović. Popović je u izjavi za medije ocenio da bi zbog neprijateljskog čina prema Srbiji, zbog podrške razbijanju Srbije i podsticanju stvaranja „velike Albanije” na našem tlu, Edija Ramu trebalo proglasiti „personom non grata” u Srbiji, a ambasadoru Albanije u Beogradu uručiti oštar demarš.\n19.02.2018 u 10:59\nRama se zalaže za zajedničkog predsednika Albanije i Kosova\nPRIŠTINA - Albanski premijer Edi Rama izneo je ideju o zajedničkoj spoljnoj i bezbednosnoj politici Albanije i Kosova, kao i o izboru jednog predsednika. „Albanija i Kosovo će imati zajedničku spoljnu politiku, a ne samo zajedničke ambasade i diplomatske misije. Zašto da nema čak i jednog predsednika kao simbola nacionalnog jedinstva i zajedničke nacionalne bezbednosne politike”, rekao je Rama u nedelju na svečanoj sednici kosovske skupštine povodom desete godišnjice od jednostranog proglašenja nezavisnosti. On priznaje da takva ideja sada nije izvodljiva, ali dodaje i da ono o čemu se sanja može i da se realizuje. Rama je rekao da su Kosovo i Albanija danas dve formalno odvojene administrativne realnosti, ali da su deo zajedničkog istorijskog narativa, ujedinjenog nacionalnog


Tanjug 3. januara 2022. 09:23\nATLANTA – Kineski nekretninski investitor Evergrande obustavio je danas trgovanje akcijama na berzi u Hong Kongu, pošto ova prezadužena kompanija pokušava da se izbori sa aktuelnom krizom u sektoru nekretnina.\nEvergrande je u podnesku objavljenom na Hongkonškoj berzi naveo da do daljeg obustavlja trgovanje akcijama zbog „dojave koja sadrži insajderske informacije“, ne ulazeći u konkretne detalje, prenosi američka tv stanica Si-En-En (CNN).\nOva građevinska firma ima ukupno oko 300 milijardi dolara dužničkih obaveza, a analitičare mesecima brine opasnost da bi njen kolaps mogao da izazove opštu krizu na kineskom tržištu nekretnina, koja bi mogla da pogodi vlasnike kuća i širi finansijski sistem.\nFederalne rezerve SAD-a upozorile su prošle godine da bi problemi u kineskom nekretninskom sektoru mogli da nanese štetu i globalnoj ekonomiji.\nAkcije kompanije su ponovo krenule silaznom putanjom prošle nedelje, u kojoj je trebalo da isplati kupone na više serija korporativnih obveznica, jer na berzi nije bilo nikakvih signala o tome da su te obaveze izmirene. Prema medijskim izveštajima, Evergrande sada ima grejs period od 30 dana da plati te dugove.\nIz kompanije nisu odmah odgovorili na zahtev CNN-a za komentarom povodom odluke da danas obustave trgovanje akcijama.\nAmerički medij dodaje da kineske vlasti preduzimaju korake kako bi sprečile potencijalnu spiralu pada zbog problema Evergrandea i da rade na restrukturiranju njegovih dugova i poslovnih operacija.\nKompanija je u decembru najavila da će osnovati komitet za upravljanje rizicima u kojem će učestvovati i predstavnici vlade, a koji će se fokusirati na „ublažavanje i eliminisanje“ budućih rizika. Članove komiteta će činiti najviši rukovodioci velikih državnih preduzeća u provinciji Guangdong, kao i izvršni direktor državne agencije za upravljanje lošim dugovima.\nNarodna banka Kine je takođe saopštila da će upumpati 188 milijardi dolara u domaću ekonomiju, očigledno s ciljem da spreči pad tržišta nekretnina koji u bruto domaćem proizvodu Kine učestvuje skoro s jednom trećinom, zaključuje CNN.


Kako su „albanski lobisti“ kupili nezavisnost za Kosovo | OZNA - Informativni portal Republike Srpske\nHome / Region / Kako su „albanski lobisti“ kupili nezavisnost za Kosovo\n28. jula 2016. Region\nKosovski zvaničnici su 1999. godine prvi put javno angažovali jednu lobističku kuću u Americi, a i danas imaju ugovor o zastupanju, koji je već tri puta obnavljan i pravno validan do 2017. godine.\nAko je albanski premijer Edi Rama zaista iz džepa i izbrojao 80.000 evra da bi se slikao sa američkim predsednikom Barakom Obamom tokom svoje predizborne kampanje, i tako pokazao da ima podršku Amerike, to za Nenada Vasića, naučnog saradnika Instituta za međunarodnu politiku i privredu i autora trilogije o lobiranju — nije ništa neobično. Kako objašnjava, opšte je poznato da je lobiranje važan i legitiman metod kako u ličnim, tako i u nacionalnom i državotvornom interesu. Primer za to je i činjenica i da je Kosovo najvećim delom uz pomoć lobista, pre svega američkih, uspelo da izdejstvuje takozvanu „nezavisnost“. I to nije sve, tvrdi Vasić, dodajući da Albanci i danas vrlo ozbiljno koriste lobističke kuće za ostvarenje svojih ciljeva.\n„Važno je da se pomene da su kosovski zvaničnici 1999. godine prvi put javno angažovali jednu lobističku kuću u Americi, a i danas imaju ugovor o zastupanju koji je već tri puta obnavljan i pravno validan do 2017. godine“, kaže Vasić.\nLobiranje je skupa rabota, pa tako angažovanje nekog bivšeg senatora da zastupa vaše stavove može da košta od 350.000 do 500.000 dolara godišnje, plus plaćeni telefonski računi i službena putovanja. Albanci, su kaže Vasić vrlo rano shvatili moć lobiranja, pa su uticajna lobistička imena počeli da angažuju još krajem 19 veka. Međutim, do ovoga do čega su danas stigli krenuli su krajem osamdesetih godina, kada je jedna visoka američka delegacija koja je posetila tada Jugoslaviju posetila i Kosovo. U toj delegacije bio je Antala Lantoš, kasnije poznati albanski lobista, koji je 1990. organizovao prvu konferenciju o ljudskim pravima u istočnoj Evropi, Jugoslaviji, i posebno na Kosovu. Ovoj konferenciji, ističe Vasić, prethodila je poseta američkih senatora i kongresmena, u kojoj je tada bio i Robert Dol, osnivač albansko-američkog lobija, koji je ga je kasnije spojio sa Bilom Klintonom, predsednikom Amerike u dva mandata.\n„Tada je prvi put zvanično u agendu američkog Kongresa ušlo stanje ljudskih prava kao etničkih prava kosovskih Albanaca, koje je kasnije internacionalizovano i različitim medijskim i lobističkim kampanjama i rezultiralo time da Albanci iz dana u dan poboljšavaju svoju međunarodnu poziciju i autoritet, pogotovu tadašnjih vođa u albanskoj alternativi — Dola, Diogvardija i Lanatoša, kojima su se kasnije pridružili i Džozef Bajden i Eliot Endžel… Zahvaljujući njima, američki Kongres je usvojio mnoštvo rezolucija protiv tadašnje Jugoslavije. U Vašingtonu su lobisti veoma važni, a pogotovu oni iz etničkih zajednica koji se angažuju na problematizaciji nacionalnih pitanja u tim državama, ili čak u secesionističke svrhe kako je to bilo iskorišćeno devedesetih godina, i kasnije kad su kosovski Albanci 2008. proglasili nezavisnost države Kosova“, navodi Vasić.\nSrbima lobiranje nekako ne ide od ruke. Kao ni Milošević devedesetih, tako ni demokratske opcije koje su Srbijom zavladale posle 2000. nisu naučile šta znači dobar lobi, pa se tako desilo da je Srbija jedina zemlja među bivšim članicama SFRJ koja ni danas nema zvanično svoju lobističku grupu u Americi.\nTokom ratova devedesetih sve strane u sukobu (osim srpske) ne štedeći su se koristile uslugama lobističkih agencija. Hrvatska propaganda uz pomoć agencije „Ruder i Fin“, uspešno je koristila medije kako bi manipulisala javnošću, posebno u Nemačkoj i SAD, da bi dobili podršku za svoje separatističke ciljeve. Najbolji „posao“ urađen je opisima ratnih dejstava u okolini Dubrovnika, inače omiljenog letovališta nemačkih turista, kada su Hrvati uz pomoć Vašingtona, „napunili“ medije vestima da jugoslovenska armija uništava Dubrovnik.\nAgencija „Ruder i Fin“ dobro je profitirala od svojih ratnih iskustva s Hrvatskom, ali i sa Bosnom, a profit je nastavila da stiče i radom za kosovske Albance.\nHrvatska vlada je mesečno na račun ove kuće uplaćivala po 100.000 dolara (plus svi troškovi) kako bi uticajni ljudi u američkoj administraciji i političkom i javnom životu prenosili „povoljnu sliku o Hrvatskoj“. Bosanska vlada istoj firmi plaćala je usluge koje su podrazumevale plasiranje komentara, kolumni spoljnih saradnika i pisama uredniku. Francuski komunikolog Alis Krig Planke objavio je pre nekoliko godina istraživanje prema kome je upotreba pojma „etničko čišćenje“ u izveštajima lista „Mond“ u avgustu 1992. godine povećao tiraž za sto procenata, posle čega je taj pojam postao ustaljen kada se govorilo o događajima u Bosni.\n„Ruder i Fin“ je u ime vlade u Sarajevu samo 1992. godine organizovao više od 30 intervjua u najvećim novinskim organizacijama u SAD, i utanačio sastanke bosanskih funkcionera sa tadašnjim „političkim facama“ Alom Gorom, ondašnjim v.d. državnog sekretara Lorensom Iglbergerom i desetoricom uticajnih senatora, uključujući u to vreme i lidera senatorske većine Džordža Mičela i lidera manjine Boba Dola. „Vašington grup“ je, u vreme kada je sukob na Kosovu eskalirao i NATO vodio rat protiv Srbije, u ime rukovodstva kosovskih Albanaca, imala sledeće zadatke: otvaranje informativnog centra u Vašingtonu; širenje vesti i informacija o konfliktu; obezbeđivanje kontakata albanskih lidera sa medijima, senatorima, kongresmenima, članovima američke administracije i predstavnicima međunarodnih institucija i nevladinih organizacija; pravna i druga pomoć za vreme pregovora u Rambujeu; plasiranje tekstova i komentara u štampanim i elektronskim medijima o srpskim zločinima na Kosovu i o potrebi podizanja optužnice protiv Slobodana Miloševića u Hagu… Najpogodniji i najtraženiji lobisti su nekadašnji senatori ili kongresmeni, koji znaju ljude i puteve ostvarivanja interesa kroz sistem. U SAD je za ovu vrstu ljudi prilično odomaćen izraz revolving door (vrata koja se okreću), što znači da je reč o ljudima koji po izlasku iz Senata i Kongresa obično ulaze u upravne odbore velikih firmi i skupo naplaćuju svoje poznavanje sistema iznutra i čiji se glas, po pravilu, u Vašingtonu pažljivo sluša.\nNemačka je svojevremeno analizirala 157 ugovora između 40 američkih lobističkih firmi sklopljenih za vreme ratova na prostoru bivše Jugoslavije, između 1991. i 2002. godine. Od toga je devedeset procenata bilo aktivnosti srpskih protivnika, uključujući Sloveniju, a od 1997. godine, i Crnu Goru.\nGlavne osobine tih američkih konsalting ili lobističkih firmi su njihova socijalna, politička i strukturalna umreženost koje od njih čine faktore moći. U njihovim rukovodstvima se nalaze bivši kongresmeni, senatori, saradnici i funkcioneri američke administracije, predstavnici tajnih službi i američke vojske, istaknuti saradnici medija, predsednici velikih korporacija… što podrazumeva kratke puteve do ključnih mesta u politici, medijima, privredi i bezbednosnim strukturama.\nU balkanskim ratovima zaraćene strane su svoju separatističku propagandu uspele da kroz filter lobističkih agencija i njihovih mnogobrojnih komunikacionih kanala pretvore u „istinite“ poruke. Da bi bilo koja poseta državnika imala odjek u američkoj javnosti, prema pravilima ovih kuća, uobičajeno je, recimo, da se u zavisnosti od tiraža lista objavi informacija o tom događaju za manje-više oko 50.000 dolara. Pa šta je onda za Ramu 80.000 za sliku sa predsednikom države!\nPredhodni Putin u subotu u Sloveniji, očekuju se velike mere bezbednosti\nNaredni Dodik: BiH je logistička baza terorizma u Evropi i svetu\nRadončić zamolio Ivancova da se pokuša riješiti problem zabrane izvoza voća i povrća iz BiH u Rusiju\nNovo zadužuje Srpske za 55 miliona KM\nSarajevo ne može da zabrani referendum